Γράφτηκε από τον/την Romfea.gr. 02/04 14:50\nΑναμφίβολα σαν κοινωνία βρεθήκαμε αντιμέτωποι με ένα τρομακτικό γεγονός, με μια πανδημία, που κανείς δεν περίμενε πως θα μας βρει και η αλήθεια είναι πως και εμείς στην εκκλησία βρεθήκαμε πνευματικά απροετοίμαστοι.\nΑυτό συνέβη διότι είχαμε μάθει να ενεργούμε μέσα σε μια καθημερινότητα με κανόνες και ωράριο, μέσα σε ένα ασφυκτικό πλαίσιο, το οποίο δεν το αρνούμαστε βέβαια, αλλά δεν αρκεί από μόνο του να διασφαλίσει την πνευματική θεραπεία και ολοκλήρωση. Και αυτό δεν είναι κάτι καινούριο· το Ευαγγέλιο είναι γεμάτο από τέτοιες εικόνες.\nΕικόνες Γραμματέων-Φαρισαίων· Φαρισαίων όχι απαραίτητα από πρόθεση αλλά από ανασφάλεια και αγνωσία, ίσως και από τη βολή μας που και σε αυτή την περίπτωση προκαλούν το ίδιο καταστροφικό αποτέλεσμα.\nΟ Κύριος αντίθετα μας δίνει πάμπολλες φορές την δυνατότητα να μη τηρηθεί το κανονιστικό πλαίσιο της εκκλησίας μας όταν ο άνθρωπος κινδυνεύει ή όταν βρίσκεται σε μια κατάσταση και θέλει να διατηρηθεί αυτή η κατάσταση ακόμα και αν χάνεται το μέτρο.\nΑυτό δε σημαίνει ότι ο Ιησούς δεν προτιμά το ρυθμιστικό και λειτουργικό πλαίσιο της θρησκευτικής μας ζωής· το προκρίνει και το επιθυμεί.\nΜας καλεί όμως να δούμε μακρύτερα, να δούμε την ουσία, θεωρώντας το πλαίσιο αυτό αναγκαίο για να δικαιωθεί ο άνθρωπος ενώπιον Θεού και συν-ανθρώπου και όχι σαν μέσο καταδυνάστευσης του ανθρώπου.\nΥπάρχει πάντοτε ένας δυνατός αγώνας ανάμεσα στην προσπάθεια για σωτηρία και στην στυγνή τυπολατρία.\nΚάπου είχα διαβάσει μια φράση που είχε πει ένας Άγιος της Εκκλησίας μας (νομίζω ο Άγιος Παΐσιος)· είπε λοιπόν πως το Πηδάλιο το ονομάζουμε έτσι, ακριβώς διότι μπορούμε να το ‘’στρίβουμε’’ κατ’ αυτό τον τρόπο ανάλογα με τις ανάγκες του ανθρώπου.\nΑυτή η φράση αντανακλά το πνεύμα του Ευαγγελίου. Τώρα βεβαίως ακολουθεί το δίλημμα, ποιος είναι αυτός που θα μας ορίσει πόσο θα ‘’στρέψουμε’’ το Πηδάλιο και προς ποια κατεύθυνση.\nΑυτός δε θα είναι σίγουρα κάποιος που δε μπορεί να ‘’δει’’ πέρα από τις εντολές, αλλά ούτε και κάποιος που είναι πολύ ‘’άνετος’’.\nΧρειάζεται κάποιος που μπορεί με βάση το θεολογικό πλαίσιο να κατανοεί την ανθρώπινη ανάγκη, ώστε να μπορεί να κατευθύνει σωστά τον πλανεμένο και μπερδεμένο άνθρωπο.\nΑυτή ακριβώς η κατάσταση είναι που επικρατεί σήμερα, εξαιτίας του κοροναϊού και η δοκιμασία μας εκεί ακριβώς θα κριθεί, δηλαδή στην μονόφθαλμη τήρηση του κανονισμού ή στην προφύλαξη της υγείας των ανθρώπων και κυρίως στην ορθή καθοδήγηση των πιστών ακόμα και αν αναγκαστούμε να παραβούμε κάποιους από τους κανόνες της εκκλησίας μας;\nΑς δούμε τι έπραξε ο Κύριος σε δύο περιπτώσεις· φέρτε, λοιπόν, στο μυαλό σας τον γάμο στην Κανά όπου ο Ιησούς μετέτρεψε το νερό σε κρασί.\n‘’Καὶ ὑστερήσαντος οἴνου λέγει ἡ μήτηρ τοῦ Ἰησοῦ πρὸς αὐτόν· Οἶνον οὐκ ἔχουσιν’’, μας εξιστορεί ο ευαγγελιστής Ιωάννης! Είχαμε λοιπόν ένα γάμο στον οποίο κλήθηκαν και ο Ιησούς και οι μαθητές του.\nΚάποια στιγμή κατά τη διάρκεια του γάμου και ενώ όλοι ευφραίνονταν, το κρασί τελείωσε· τότε η Μητέρα του Ιησού του το είπε και Αυτός αμέσως μετέτρεψε το νερό στις υδρίες (ὑδρίαι λίθιναι ἓξ κείμεναι) σε κρασί ακριβώς για να συνεχιστεί η χαρά του ζευγαριού και των καλεσμένων.\nΣε καμιά περίπτωση δεν διαπιστώνουμε ότι δεν επιθυμούσε την παροχή περισσότερου οίνου, ακόμα και αν είχαν πιει λίγο ή αρκετά περισσότερο (Πᾶς ἄνθρωπος πρῶτον τὸν καλὸν οἶνον τίθησι, καὶ ὅταν μεθυσθῶσι, τότε τὸν ἐλάσσω· σὺ τετήρηκας τὸν καλὸν οἶνον ἕως ἄρτι)·\nΤι θα σχολίαζε ένας καλός χριστιανός σε αυτή την περίπτωση; Θα τολμούσε να πει ότι ο Ιησούς ξεπέρασε το μέτρο; Αναλογιστείτε: «Μὴ μεθύσκεσθε οἴνῳ, ἐν ὧ ἐστίν ἀσωτεία»(Εφ.5,18).\nΑς δούμε διδακτικά και μία ακόμα περίπτωση· Σύμφωνα με την αφήγηση του ευαγγελιστή Ματθαίου, όταν ο Ιησούς πέρασε με τους μαθητές του μέσα από σπαρμένα χωράφια και έτριψαν στάχυα με τα χέρια τους για να φάνε τους σπόρους του σιταριού, οι Φαρισαίοι τούς κατηγόρησαν για παραβίαση του νόμου του Σαββάτου.\nΟ Ιησούς όμως τούς αποκρίθηκε: «Δε διαβάσατε στη Γραφή τι έκανε ο Δαβίδ όταν πείνασε αυτός κι οι σύντροφοί του; Πως μπήκε στο ναό του Θεού, κι έφαγε τους άρτους της προθέσεως, που δεν επιτρεπόταν από το νόμο να τους φάει ούτε αυτός ούτε οι σύντροφοί του παρά μόνο οι ιερείς;»\nΚαι συνέχισε λέγοντας: «Εδώ έχουμε κάτι ανώτερο από το ναό. Κι αν είχατε καταλάβει τι σημαίνει "αγάπη θέλω και όχι θυσία", δε θα καταδικάζατε αυτούς τους αθώους ανθρώπους. Άλλωστε ο Υιός του Ανθρώπου εξουσιάζει και το Σάββατο.\nΜα καλά θα ξανασχολιάσει ένας καλός χριστιανός και ο Δαβίδ και ο Ιησούς πάλι δεν τήρησαν τους κανόνες;\nΜπορούμε να αναφέρουμε πάρα πολλές περιπτώσεις από το Ευαγγέλιο αλλά και από την παράδοση της εκκλησίας μας, κατά τις οποίες για την εξυπηρέτηση του ανθρώπου (ψυχικώς και σωματικώς) καταλύονται οι κανόνες ή το μέτρο· νομίζω ότι κάποιος με αυτές τις γνώσεις θα άξιζε να κάνει μια τέτοια μελέτη.\nΣτα δύο παραπάνω παραδείγματα, είναι σημαντικό ακόμα να τονίσουμε ότι για το πρώτο έχουμε παραβίαση του μέτρου για να εξυπηρετηθεί ψυχικά και συναισθηματικά ο άνθρωπος· εδώ μας επισημαίνεται ότι ο Κύριος δεν είναι φειδωλός στη χαρά του ανθρώπου. Αντίθετα επιθυμεί να συνεχιστεί η χαρά και να μη διακοπεί από την έλλειψη.\nΤο δεύτερο παράδειγμα αφορά την υγεία του ανθρώπου με την κάλυψη της ανάγκης για τροφή. Και τα δύο συμπληρώνουν ολιστικά τον Άνθρωπο και τις ανάγκες του.\nΚαι τα δύο δεν καταλύουν τους νόμους της εκκλησίας μας γιατί πάνω από όλα το σημαντικότερο είναι ο Άνθρωπος (‘’καὶ τὸ ἀγα πᾶν τὸν πλησίον ὡς ἑαυτὸν πλεῖόν ἐστι πάντων τῶν ὁ λοκαυ τωμάτων καὶ θυσι ῶν’’ Μάρκος ΙΒ 33). Πάντως σε καμία περίπτωση δεν είναι στη σκέψη του Κυρίου αυτές οι εξαιρέσεις να γίνουν ο κανόνας.\nΤώρα έρχεται η στιγμή της γνώσης και της επίγνωσης… όταν λοιπόν γνωρίζεις καλέ μου χριστιανέ ότι ο καταστροφικός ιός του φαρισαϊσμού και κοροναϊού μεταδίδεται εξαιρετικά εύκολα σε κλειστά περιβάλλοντα κάθεσαι και αναρωτιέσαι γιατί κλείνουν οι εκκλησίες και όχι π.χ. τα σούπερ μάρκετ;\nΗ ανάγκη για εκκλησιασμό μπαίνει στη ζυγαριά με την ανάγκη για φαγητό και για την καθαριότητα που είναι πρώτιστο αγαθό για τον άνθρωπο όπως είδαμε και από την ιστορία του Δαβίδ παραπάνω;\nΑκόμα και αν δεν έγινε η πρόθεση γιατί οι άρτοι φαγώθηκαν, σώθηκαν όμως οι άνθρωποι. Δηλαδή δεν έπρεπε να φαγωθούν οι άρτοι για να γίνει η πρόθεση και να μείνουν νηστικοί οι άνθρωποι;\nΤέτοια ερωτήματα μπορούμε να βρούμε και να απαντήσουμε πολλά. Η σωστή επιλογή είναι ότι μπορούμε να κάνουμε και τα δύο με διάκριση και σύνεση χωρίς να είμαστε έξω από το πνεύμα του ευαγγελίου βοηθώντας τον Άνθρωπο.\nΗ προσευχή και η δικαίωση του ανθρώπου από το Θεό δε σταματάει ακόμα και αν δεν πάμε στην εκκλησία, όταν η ανάγκη το επιβάλλει.\nΌπως ο άνθρωπος δεν καταδικάζεται με αιώνια κόλαση από μερικά λάθη που έκανε, έτσι και δεν δικαιώνεται με μερικά καλά που έκανε. Η πορεία μας στο χρόνο είναι αυτή που θα βαρύνει προς το ένα μέρος ή το άλλο. Και ο χρόνος είναι πάντα αρκετός· οι πράξεις όμως μας οδηγούν.\nΚλείνοντας, η ανάγκη τώρα μας καλεί να εργαστούμε πνευματικά από το σπίτι. Αυτή είναι η δοκιμασία μας. Αυτή η δοκιμασία θα διακρίνει τους ορθόδοξους από τους φαρισαίους, την ουσία από την τυπολατρεία.\nΑυτός θα είναι ο ιός της δοκιμασίας μας…..


Showing results for tags 'Warren Ellis'. - GreekComics\nShowing results for tags 'Warren Ellis'.\nMINISTRY OF SPACE [ WARREN ELLIS - CHRIS WESTON ]\nΣε μια εναλλακτική πορεία της ιστορίας, οι Βρετανοί αιχμαλωτίζουν τους Γερμανούς επιστήμονες από το Peenemünde, όπου αποτελούσε βάση έρευνας και δοκιμών πυραυλικών συστημάτων. Η εποχή του space race έρχεται συντομότερα και διαρκεί περισσότερο, με κύριο υποκινητή της τον αξιωματικό της αεροπορίας John Dashwood, ο οποίος είναι και πρωταγωνιστής της ιστορίας. Έχοντας στην κατοχή του τους επιστήμονες που κατασκεύασαν τον πύραυλο V-2 πείθει τον Churchill να επιτρέψει την ίδρυση του Υπουργείο του Διαστήματος, του οποίου θα ηγείται ο Dashwood. Με τη νέα βάση στο Essex η Βρετανία αναδεικνύεται σε υπερδύναμη. Είναι μια σύντομη ιστορία, αρκετά πυκνογραμμένη σε σημεία και με αναφορές που μπορούν να οδηγήσουν σε πολλές ώρες αναζήτησης ιστορικών γεγονότων. Κάνει καλή δουλειά στο να ισορροπεί μεταξύ τεχνικών λεπτομερειών για τους διαστημο-nerds και του χτισίματος αυτής της εναλλακτικής πραγματικότητας. Για παράδειγμα κάνει την κλασική νύξη στους χημικούς πυραύλους όταν εξυπηρετεί την υπόθεση, χωρίς όμως να αναφερθεί ξανά στην τεχνολογία που χρησιμοποιείται τελικά για την προώθηση στο "αεροπλανικό" μοντέλο. Παρ' όλα αυτά χάνει λιγάκι στην ανάπτυξη των χαρακτήρων, αφού ακόμα και ο πρωταγωνιστής δεν αναλύεται ως προς τα κίνητρα του - πράγμα που ίσως να μην παρατηρήσει κανείς πριν φτάσει στο τέλος. Η αφήγηση έχει χρονικά μπρος-πίσω που νομίζω απαιτούν μονοκόμματη ανάγνωση για να μη χαθεί η ροή. Μου άρεσε που παρά τη θεματολογία δεν είναι καθόλου φλύαρο και δεν χαραμίζει ούτε σελίδα. Προς το τέλος, για να πω την αλήθεια, ένα-δυο πράγματα δεν το αποκωδικοποίησα πλήρως. Έχοντας την ελάχιστη εμπειρία με τον συγγραφέα,, νομίζω ότι ξέρει πως να γράφει mini series που τα νιώθεις γεμάτα και ολόκληρα. Το σχέδιο του Weston είναι ΠΑΝΕΜΟΡΦΟ, γι' αυτό και παρά τις μικρές μου διαφωνίες στο σενάριο, δεν δέχομαι να του ρίξω τη βαθμολογία. Εξαιρετική λεπτομέρεια και στο πιο ασήμαντο πάνελ, πολλές γραμμές και φυσικά πανοραμικές σελίδες που το αναδεικνύουν στο έπακρο. Σε συνδυασμό με τα χρώματα της Laura Martin το μεγαλύτερο μέρος του κόμικ θα μπορούσε να αποτελεί και artbook. Ντρέπομαι που το λέω, αλλά δεν ήξερα τον συγκεκριμένο σχεδιαστή και μέσα από αυτές τις σελίδες μπήκε αμέσως στη λίστα με τους αγαπημένους μου. Δεν πιστεύω ότι το σενάριο εφευρίσκει τον τροχό ή ότι κάνει κάτι εξαιρετικά περίτεχνο από αφηγηματική άποψη, αλλά πιστεύω πως αντιπροσωπεύει άρτια το συγκεκριμένο είδος και αξίζει το χρόνο σας. Έχει επίσης πολύ μεγάλη αξία να ξαναδιαβαστεί, και δεν εννοώ για το σχέδιο. Το προτείνω σε όλους. Η σειρά ξεκίνησε 1 Απριλίου το 2001 και ολοκληρώθηκε στα 3 τεύχη ακριβώς μετά από 3 χρόνια (συνηθισμένα για τον δημιουργό ) από την Image, ενώ το 2005 συλλέχθηκε και σε τόμο. Περισσότερος Warren Ellis (έχουμε πολύ!): Transmetropolitan Crecy Desolation Jones Orbiter Planetary Two-Step Shipwreck Fell Authority Black Summer FreakAngles\nSHIPWRECK [ WARREN ELLIS - PHIL HESTER ]\nΟ Dr. Shipwright ξυπνά σε ένα άγνωστο περιβάλλον με ένα σμήνος από πουλιά να τον ακολουθούν. Τα πάντα είναι ερημικά και ήσυχα, με οτιδήποτε φτιαγμένο από άνθρωπο να μοιάζει εγκαταλελειμμένο. Δεν είναι όμως, γιατί ο Dr. Shipwright αρχίζει να συναντά ανθρώπους. Ανθρώπους με περίεργες συμπεριφορές που φαίνεται να ξέρουν πράγματα γι' αυτόν. Ήταν μέρος ενός κυβερνητικού προγράμματος με το όνομα Janus, και στην πρώτη τους αποστολή αναγνώρισης στην οποία συμμετείχε, υπήρξε ένας σαμποτέρ που τα κατέστρεψε όλα. Ο Shipwright, αποκλεισμένος σε αυτό το ξένο μέρος θα ταξιδέψει πεζός για να πιάσει τον σαμποτέρ και να φτάσει στο σημείο που θα τον ψάξει η αποστολή διάσωσης. Ένα μυστηριώδες sci-fi με έμφαση στους χαρακτήρες αλλά και το σχέδιο, για το οποίο θα μιλήσω παρακάτω. Η ιστορία έχει ωραίο ρυθμό, το μυστήριο αποκαλύπτεται σιγά σιγά χωρίς να κουράζει και οι χαρακτήρες μιλούν πολύ, αλλά μόνο όταν έχουν κάτι να πουν. Αρκετές αλληγορίες που σίγουρα δεν έπιασα στο σύνολό τους με την πρώτη ανάγνωση και γενικά γραμμένο κάπως βαριά, με την έννοια ότι όλοι έχουν κάτι πομπώδες να πουν (πράγμα που πιθανόν δικαιολογείται από την υπόθεση), αλλά ποτέ δεν φαίνεται βεβιασμένο ή αφύσικο. Είναι ένα τουλάχιστον απολαυστικό ανάγνωσμα, που όμως δεν μπόρεσα να αποκωδικοποιήσω με τι σκοπό γράφτηκε. Το τέλος του ήταν ιδιαίτερα εσωστρεφές για τα γούστα μου καθώς συνήθως προτιμώ πιο καταληκτικούς επιλόγους. Το σχέδιο είναι εξαιρετικό, ειδικά στις τεχνικές που χρησιμοποιεί. Έχει πολύ περισσότερα να δώσει από αυτό που φαίνεται με την πρώτη ματιά. Ουκ ολίγες φορές νόμιζα πως απλά γεμίζει το κενό κάτι που τελικά έδινε περισσότερες πληροφορίες στο πάνελ. Όταν το χώνεψα και έμαθα να το προσέχω καλύτερα, είδα παιχνίδια με τη σκιά και την προοπτική που σε άλλα κόμικ θα τα έδιναν στο πιάτο. Γι' αυτό μην το υποτιμήσετε και δώστε του την προσοχή που αξίζει. Κάτι που μου άρεσε, επίσης, είναι ότι δεν φοβήθηκαν να χρησιμοποιήσουν σιωπηλές σελίδες, ακόμα και στα πιο κομβικά σημεία της ιστορίας. Στον χρωματισμό έχει μεγάλη ποικιλία, αλλά στις ίδιες σελίδες δεν βάζει πολλές αντιθέσεις. Μου έκανε εντύπωση η μη χρήση κεφαλαίων από τον letterer - δεν το βλέπεις συχνά αυτό. Η σειρά ξεκίνησε τον Οκτώβρη του 2016 και με τελείως ακανόνιστη περιοδικότητα ολοκληρώθηκε τον Ιούνιο του 2018, βγάζοντας 6 τεύχη. Εκδότης είναι η Aftershock, που μου έχει τραβήξει την προσοχή με τους δημιουργούς που επιλέγει. Πέρα από τους δύο του τίτλου, στα μελάνια είχαμε τον Eric Gapstur, στο χρώμα τον Mark Englert και στο lettering τον Marshall Dillon.\nGLOBAL FREQUENCY [ WARREN ELLIS - VARIOUS ]\nΤο Global Frequency είναι αμερικάνικο κόμικ που κυκλοφόρησε απο την Wildstorm και ολοκληρώθηκε σε 12 τεύχη ( Δεκέμβριος 2002 εως Αύγουστος 2004). Δημιουργός του και σεναριογράφος έιναι ο Warren Ellis ενώ κάθε τεύχος έχει και διαφορετικό σχεδιαστή. Αυτοί κατά σειρά τευχών είναι οι: Garry Leach, Glen Fabry, Steve Dillon, Roy Allan Martinez, Jon J Muth, David Lloyd, Simon Bisley, Chris Sprouse & Karl Story, Lee Bermejo, Tomm Coker, Jason Pearson, Gene Ha, ενώ τα εξώφυλλα σχεδίασε ο Brian Wood. Η πλοκή αφορά την Global Frequency μια ιδιωτική ανεξάρτητη μυστική οργάνωση η οποία έχει σαν σκοπό την προστασία των ανθρώπων. Έτσι αναλαμβάνει μια σειρά αποστολών ευρείας γκάμας από διάσωση ομήρων, περιορισμό όπλων και πειραμάτων που πήγαν στραβά ή έχουν ξεμείνει από τον ψυχρό πόλεμο, αντιμετώπιση εξωγήινων παρασίτων εως και άμυνα ενάντια στους εχθρούς της. Τιτλοφορείται σαν η οργάνωση που έχει χίλιους και έναν πράκτορες ανά την υφήλιο και αυτοί ανήκουν σε διάφορες κατηγορίες ανθρώπων καθένας με τις ικανότητες του δηλ από πράκτορες εκπαιδευμένους στα όπλα και τις πολεμικές τέχνες που αναλαμβάνουν τις απόστολές και την αντιμετώπιση των "κακών" μέχρι και επιστήμονες σε όλα τα πεδία γνώσεως που έχουν υποστηρικτικό ρόλο παρέχοντας πληροφορίες. Όπως και οι σχεδιαστές έτσι και οι περισσότεροι πρωταγωνιστές μας είναι διαφορετικοί σε κάθε τεύχος όπου βλέπουμε μια ανεξάρτητη και αυτοτελή αποστολή. Εξαίρεση αποτελούν η Miranda Zero, ιδρύτρια και αρχηγός της οργάνωσης και η Aleph που είναι στο κέντρο επικοινωνιών και έχουν μικρότερο ή μεγαλύτερο ρόλο σε κάθε τεύχος. Γενικά μου άρεσε σαν σειρά με γρήγορο ρυθμό και σενάριο σαν να βλέπεις ταινία περιπέτειας με ξύλο και πιστολίδι. Το σχέδιο ποικίλει (λογικό με τόσους διαφορετικούς σχεδιαστές) αλλά δεν βρήκα κάποιο τεύχος που να με δυσκόλεψε.\nNO HERO [ WARREN ELLIS - JUAN JOSE RYP ]\nΤο No Hero είναι αμερικάνικο κόμικ σε σενάριο Warren Ellis και σχέδιο Juan Jose Ryp. Εκδόθηκε από την Avatar Press (από Ιούνη του 2008 εώς Σεπτέμβρη του 2009) και ολοκληρώθηκε σε 8 τεύχη (αρίθμηση από τεύχος 0 εώς τεύχος 7). Η ιστορία μας ξεκινά από την δεκαετία του 1960 όπου βλέπουμε οτι τότε εμφανίστηκαν οι πρώτοι υπερήρωες χάρη σε ένα φάρμακο που έφτιαξε ο Γκάρικ Μάστερσον και δίνει υπεράνθρωπες δυνάμεις σε όποιον το δοκίμαζε. Ο Μάστερσον ίδρυσε τότε την πρώτη ομάδα ηπερηρώων στον πλανήτη και ξεκίνησε να σώζει κόσμο αλλά και να επεμβαίνει στη πολιτική διάφορων χωρών. Φτάνουμε στο σήμερα όπου τα μέλη της ομάδας αρχίζουν να πέφτουν νεκρά κυνηγημένα από αγνώστους εχθρούς και ο Μάστερσον αποφασίζει οτί πρέπει να επιστρατεύσει νέα μέλη ώστε να αυξήσουν τη δύναμη τους ξανά και να βρούν ποιος τους διώκει. Τη προσοχή του τραβάει ένας νεαρός ο Τζόσουα Κάρβερ ο οποίος πολεμά ήδη το έγκλημα σαν αυτόκλητος εκδικητής και του δίνει την ευκαιρία να γίνει υπεράνθρωπος μέσω του φαρμάκου και φυσικά μέλος της ομάδας.\nSUPERGOD [WARREN ELLIS - GARRIE GASTONNY]\nΤο Supergod είναι κόμικ σε σενάριο Warren Ellis και σχέδιο Garrie Gastonny. Εκδόθηκε από την Avatar Press (από Οκτώβριο 2009 εώς Οκτώβριο 2010) και ολοκληρώθηκε σε πέντε τεύχη. Καταπιάνεται με ένα ανταγωνισμό εξοπλισμών ανάμεσα στα κράτη όπου το όπλο είναι ένας υπεράνθρωπος με υπερφυσικές ικανότητες. Η ιστορία μας προχωράει μέσα από τα μάτια του Σάιμον Ρέντιν, ενός βρετανού επιστήμονα ο οποίος κάθεται σε ένα κατεστραμένο Λονδίνο και διηγείται μέσω τηλεφώνου σε ένα Αμερικανό επιστήμονα όλα τα γεγονότα σχετικά με αυτούς τους υπερανθρώπους, το πως δημιουργήθηκαν, τις πράξεις τους και το πως φτάσαμε στη καταστροφη τελικά. Καλό το σχέδιο και ενδιαφέρον το σενάριο κατα την άποψη μου.\nASTONISHING X-MEN - ΣΚΟΤΕΙΝΗ ΑΠΕΙΛΗ\nΌπως ήδη ξέραμε από τον φίλο Yoshimitsu η Anubis εξέδωσε στις 26 Οκτωβρίου 2016 το πρώτο τεύχος με πρωταγωνιστές τους Astonishing X-Men και τίτλο : Σκοτεινή απειλή...!Το σενάριο είναι του Warren Ellis,ενώ το σχέδιο έχει επιμεληθεί ο Simone Bianchi...! Αντιγράφω την υπόθεση από το editorial Το τεύχος είναι πανομοιότυπο με τα υπόλοιπα που έχει κυκλοφορήσει στα περίπτερα η εκδοτική...!Η ποιότητα της έκδοσης είναι η αναμενόμενη,με σχετικά λεπτό χαρτί κι όμορφη εκτύπωση...! Θα κυκλοφορήσουν άλλα δύο τεύχη,συνολικά τρία...!Δεν αποκλείεται βέβαια να βγει κάποια στιγμή και σε τόμο...! Το επόμενο τεύχος θα κυκλοφορήσει στις 7 Δεκεμβρίου...! Για περισσότερες πληροφορίες σχετικά με την σειρά,αναμένουμε τα posts των έμπειρων στον τομέα των υπερηρωικών κόμικς...! --------------- Το Απρίλιο του 2018, κυκλοφόρησε και ο τόμος που συλλέγει όλα τα τεύχη. Ευχαριστούμε για τα υπόλοιπα εξώφυλλα τους leonidio, constantinople & ftsgr.\nJAMES BOND 007 - ΕΠΙΧΕΙΡΗΣΗ VARGR\nKILLMATH posted a topic in 2010-19\nΗ τρίτη κατά σειρά έκδοση της εταιρία ΟΞΥ που κυκλοφόρησε μέσα στον Οκτώβριο του 2016, όπως άλλωστε ήδη μας είχε ενημερώσει για αυτήν ο leonidio εδώ . Πρόκειται για αυτήν τη σειρά της Dynamite. Η ποιότητα της έκδοσης είναι στο ίδιο ακριβώς στιλ που μας έχει συνηθίσει η εκδοτική για τα κόμικς της. Στα της ιστορίας τώρα , ο Τζέιμς Μποντ επιστρέφει στο Λονδίνο μετά από μια αποστολή εκδίκησης στο Ελσίνκι, για να αναλάβει τη δουλειά ενός πράκτορα 00 που έπεσε στο καθήκον.Έτσι ετοιμάζεται να φύγει άοπλος για το Βερολίνο. Στο τέλος του τεύχους περιέχει και διαφημίσεις άλλων εκδόσεων του οίκου. Ακολουθούν 2 εσωτερικές του σελίδες του :) :beer:\nTWO-STEP [ WARREN ELLIS - AMANDA CONNER - JIMMY PALMIOTTI ]\nGeoTrou posted a topic in ΑΜΕΡΙΚΑΝΙΚΑ\nΤο Two-Step είναι μια μίνι σειρά τριών τευχών των Warren Ellis (σενάριο), Amanda Conner (μολύβια) και Jimmy Palmiotti (μελάνια), που δημοσιεύτηκε τα έτη 2003-2004 από την Cliffhanger. Είναι μάλλον δύσκολο να καθοριστεί το genre του κόμικ αυτού, καθώς αποτελεί μια ιδιόμορφη μείξη δράσης και κωμωδίας, με έντονη την παρουσία της επιστημονικής φαντασίας (cyberpunk ίσως?). Πλέον, κυκλοφορεί ως tpb από την DC. Βρισκόμαστε σ' ένα φουτουριστικό Λονδίνο, στο έτος 2001. Η Rosi είναι ένα δημοφιλές camgirl, που τριγυρνάει στην πόλη αναζητώντας θέαμα για τους συνδρομητές της. Εν μέσω μιας ντελιριακής ινδικής γιορτής συναντά τον Tony, έναν αυτοαποκαλούμενο «ζεν πιστολέρο», ο οποίος κυνηγά έναν τυπά με ράστα. Τον ακολουθεί ενθουσιασμένη και σύντομα μπλέκεται στον υπόκοσμο του Λονδίνου. Γκάνγκστερ που σοδομίζουν οχήματα, CGI συσκευές στα μάτια, θεότρελα θεματικά φεστιβάλ είναι μόνο λίγα από τα συστατικά αυτού του ξέφρενου κόμικ. Μια αναπάντεχα ευχάριστη έκπληξη. Η ροή είναι γρήγορη και οι διάλογοι απολαυστικοί. Παρότι ακροβατεί στα όρια του κάφρικου, ποτέ δεν τα ξεπερνάει, ακόμα και στα φαινομενικά πιο χοντροκομμένα σημεία. Το δε artwork αποτελεί τον ορισμό του eye candy, με πολλές αστείες λεπτομέρειες που βελτιώνουν κατά πολύ το τελικό αποτέλεσμα. Ένα εξαιρετικά διασκεδαστικό ανάγνωσμα, το οποίο δε θα με χάλαγε να προσθέσω στη βιβλιοθήκη μου.\nGreekComicFan posted a topic in ΠΡΟΣΕΧΩΣ (ΤΗΛΕΟΡΑΣΗ)\nΠαραθέτω από το cinemode. ----------------------- Το Comic «El Pantera» Μεταφέρεται Στην Τηλεόραση Σύμφωνα με το Deadline, η Universal Cable Productions ετοιμάζει την τηλεοπτική μεταφορά του «El Pantera», το μεξικάνικο comic που έγραψε ο Daniel Muñoz στην δεκαετία του 90′. Το 2007 το comic του Muñoz μεταφέρθηκε στην μεξικανική τηλεόραση απο το κανάλι Canal 5 και ολοκληρώθηκε ύστερα απο τρείς σαιζόν και συνολικά 41 επεισόδια. Το σενάριο της μεταφοράς θα αναλάβει ο γνωστός σεναριογράφος και συγγραφέας comic Warren Ellis, ενώ την παραγωγή θα επιβλέψει η Gale Anne Hurd, η παραγωγός του «The Walking Dead». Η νέα τηλεοπτική σειρά θα αποτελέσει μια συμπαραγωγή της Universal Cable Productions, της Valhalla Entertainment και της Telvisa USA. ------------------------------- Για να λέει Universal cable productions, μάλλον σημαίνει πως το ετοιμάζουν για το SyFy.\nO James Bond επιστρέφει στα κόμικς μετά από 20 χρόνια.\nΘρηνωδός posted a topic in ΔΙΕΘΝΗ ΝΕΑ\nΟ Warren Ellis μαζί με τον Jason Masters υπόσχονται να τον απεικονίσουν όπως τον είχε φανταστεί στα βιβλία του ο Ian Fleming. Σύμφωνα με την Guardian, o Warren Ellis υπόσχεται να παραδώσει τον ορίτζιναλ, βίαιο και εύθραυστο James Bond των βιβλίων του Ian Fleming σε ένα νέο κόμικς που θα κυκλοφορήσει φέτος. Το πρώτο που κυκλοφορεί με ήρωα τον Bond για πάνω από δύο δεκαετίες. Θα βγει τον Νοέμβριο και θα είναι μια ιστορία σε 6 τεύχη που θα ονομάζεται VARGR. Σε αυτό ο 007 επιστρέφει στο Λονδίνο μετά από μια αποστολή εκδίκησης στο Ελσίνκι, όπου του ανατίθεται η δουλειά ενός έκπτωτου πράκτορα. «Άλλα κάτι κακό κινείται στα στενά σοκάκια της πόλης και σκοτεινά σχέδια θέτονται σε εφαρμογή για τον Bond στο Βερολίνο», είπε ο εκδοτικός οίκος Dynamite. Ο Ellis, ο αναγνωρισμένος συγγραφέας του ‘Gun Machine’ και του graphic novel ‘Red’, ανακοινώθηκε ότι θα είναι ο συγγραφέας της σειράς κόμικς, James Bond 007. Τις νέες ιστορίες του Βρετανού πράκτορα θα σχεδιάσει ο Jason Masters, που έχει δουλέψει στο Batman Incorporated και στο Guardians of the Galaxy. Η σειρά θα κυκλοφορήσει από την Dynamite σε συνεργασία με την οικογενειακή εκδοτική του Fleming, Ian Fleming Publications. Ο Ellis είπε ο Bond του Fleming είναι ένα «σύμβολο» και είπε ότι «ήταν μια απόλαυση να πω μια οπτική ιστορία με τον αυθεντικό, στυγνό και βαθιά τραυματισμένο Bond των βιβλίων». Ο συγγραφέας ήταν πάντοτε μεγάλος φαν του Fleming. Είχε δηλώσει το 2002 ότι ο κατάσκοπος ήταν ένας από τους λίγους χαρακτήρες που υπάρχουν που θα ήθελε να γράψει κάτι. «Ο Bond δεν είναι σούπερμαν. Κυριαρχεί επειδή είναι απλά πιο βρώμικος και πιο αποφασισμένος να σπείρει χειρότερο όλεθρο από τον άλλο. Με κάποιο τρόπο – και δεν νομίζω ότι ο Fleming δεν το διαισθανόταν – είναι αυτό που ονόμαζε ο Allen Ginsberg ως την «ζοφερή αρσενική ενέργεια» που προκαλούσε και λάβαινε τεράστια ζημιά στην μονομανή επιδίωξη του γι’ αυτό που θέλει», έγραψε ο Ellis. «Είναι το αμβλύ όργανο της Αγγλίας για διεθνή επίθεση – ένας μοχθηρός, εμπαθής μπάσταρδος μιας ξεπεσμένης αυτοκρατορίας που θέλει ακόμη ο κόσμος να κάνει αυτό που του λέει». Ο Ellis επίσης είπε, ότι «οι ταινίες προσπαθούν να απομακρυνθούν από τον μπάσταρδο Bond κυρίως στις μεταγενέστερες τρομακτικές παρωδίες του Roger Moore» με τα βιβλία να είναι «λιγότερα θεαματικά και πολύ πιο χαμηλών τόνων». Τα βιβλία του Fleming έγραψε δείχνουν τον χαρακτήρα σαν «ένα καταρρακωμένο άντρα με καθαρά ψυχολογικά τραύματα, συχνά στο όριο να απομακρυνθεί από την υπηρεσία της M για λόγους ψυχικής υγείας. Με αυτό γίνεται αμιγώς ξεκάθαρο ότι το να είσαι ο 00 στις Μυστικές Υπηρεσίες είναι μια δουλειά που σε διαλύει». Ο γιος του ανιψιού του Fleming, Diggory Laycock είπε ότι το κόμικς θα είναι ένα «συναρπαστικό νέο κεφάλαιο στον λογοτεχνικό James Bond». Το στυλ του Ellis πρόσθεσε είναι «βρώμικο, σκοτεινό και μοναδικά και ανυπομονούμε να δούμε τον James Bond μπλεγμένο σε μια περιπέτεια δικής του δημιουργίας». Ο ήρωας του Fleming εμφανίστηκε για πρώτη φορά σε ένα κόμικ-στριπ στα τέλη της δεκαετίας του '50. Τα τελευταία κόμικς για τον James Bond κυκλοφόρησαν το 1995 από την Dark Horse και το 1996 μια ημιτελή μεταφορά του ‘Goldeneye’ από την Topps Comics. Πηγή\nFELL [ WARREN ELLIS - BEN TEMPLESMITH ]\ngermanicus posted a topic in ΑΜΕΡΙΚΑΝΙΚΑ\nΚαι εκεί που ήξερα 3 μόνο "αστυνομικές" αμερικάνικες σειρές (100 Bullets, Criminal, Scalped) ξαφνικά πέφτω σε έναν υπαινιγμό, του υπαινιγμού, τον υπαινιγμό, ω υπαινγμέ του Graves "Giannis,απο noir εγω τελευταία είμα φαν του "Fell"!" . Αυτομάτως χτυπήσαν τα αντανακλαστικά μου και προέβησα στα δέοντα. Από εξώφυλλο και μόνο, ούτε που θα την είχα πάρει χαμπάρι Οι ιστορίες του ντετέκτιβ Fell που για τον χ/ψ λόγο έχει "εξοριστεί" στην Snowtown, μια πόλη ξεχασμένη από Θεό και ανθρώπους (χωρίς όμως τους συνήθεις διεφθαρμένους μπάτσους που φέρει μια τέτοια θεματολογία). Γραμμένη από τον Warren Ellis και σχεδιασμένη από τον Ben Templesmith. Πέραν της μαύρης ατμόσφαιρας και της θεματολογίας υπάρχει και ένας ακόμα ιδιάζον λόγος για να την εκτιμήσει ένας δημιουργός, η τεχνική. Όπως αναφέρει ο Ellis στο πρώτο τεύχος της σειράς, ένας από τους στόχους του κόμικ είναι να πει αυτοτελείς ιστορίες σε λίγες σελίδες ούτως ώστε και να βγει το κόμικ φτηνότερο και να μην είναι αναγκασμένος κάποιος να αγοράσει άλλα τεύχη για να καταλάβει τι γίνεται/μάθει τι έγινε. Αυτό οδηγεί σε σελίδες σπασμένες σε 9 καρέ με λίγο διάλογο και σχετικά λίγες λεπτομέρειες. Εδώ επεισέρχεται το ταλέντο του Ellis στον διάλογο/σενάριο/στήσιμο των καρέ αλλά και το γεμάτο επιρροές σκίτσο του Templesmith, που βελτιώνεται με κάθε τεύχος. 16 σελίδες μετά την πρώτη, η ιστορία έχει ολοκληρωθεί και ο αναγνώστης την έχει ευχαριστηθεί όπως ακριβώς και μια κλασσική ιστορία 22 σελίδων (για να μην πω περισσότερο, αφού ο ρυθμός είναι γοργός εν αντιθέσει με το ισχύον ρεύμα αργών "κινηματογραφικών" ρυθμών). Θα μπορούσα να πω ότι θυμίζει χρόνους αυτοτελούς τηλεοπτικού επεισοδίου. Επιπρόσθετα, στο τέλος κάθε τεύχους ο Ellis λέει πέντε πράγματα για το κάθε τεύχος, την αληθινή ιστορία που τον ενέπνευσε (η ιστορία του #6 είναι απίστευτη....) και επικοινωνεί με τους αναγνώστες. Από τις ελάχιστες (αν όχι η μοναδική) φορές που έκατσα και διάβασα αυτές τις στήλες.... * 2006 Eisner Nominee Best Continuing Series * 2006 Eisner Nominee Best New Series * 2006 Eisner Nominee Best Writer: Warren Ellis (Fell (Image); Down (Top Cow/Image); Desolation Jones, Ocean, Planetary (WildStorm/DC)) * 2006 Eisner Nominee Best Painter/Multimedia Artist (interior art): Ben Templesmith * 2006 Eisner Nominee Best Lettering: Chris Eliopoulos (Ultimate Iron Man, Astonishing X-Men, Ultimates 2, House of M, Franklin Richards (Marvel); Fell (Image)) * 2007 Eisner Nominee Best Painter/Multimedia Artist (interior art): Ben Templesmith (Fell (Image); The Looking Glass Wars: Hatter M (Desperado/Image); Wormwood: Gentleman Corpse (IDW)) Λινκς Το πρώτο τεύχος δωρεάν το επίσημο site του Warren Ellis το επίσημο site του Ben Templesmith wiki comicbookdb Ακομα απο τον Warren Ellis : Ελληνικες Εκδοσεις : IRON MAN - EXTREMIS Ξενες Εκδοσεις: TRANSMETROPOLITAN AUTHORITY PLANETARY Οrbiter DESOLATION JONES CRECY BLACK SUMMER Κομικς απο Ben Templesmith : OCCUPY COMICS WELCOME TO HOXFORD\nAUTHORITY [ WARREN ELLIS - BRYAN HITCH ]\nDark Chris posted a topic in ΑΜΕΡΙΚΑΝΙΚΑ\nΤι είναι το Authority; Είναι ένα υπερηρωικό blockbuster γεμάτο εκρήξεις και ξύλο και με ελάχιστη εξέλιξη χαρακτήρων. Ταυτόχρονα είναι και ένα από τα καλύτερα των 90's. Ο Warren Ellis, συγγραφέας του Stormwatch, σκότωσε τους μισούς χαρακτήρες και με κάποιους από αυτούς που έμειναν δημιούργησε μια νέα ομάδα, την Authority, ενώ έφτιαξε και κάνα δύο καινούργιους. Τα μέλη της ομάδας είναι: η Jenny Sparks, το πνεύμα του 20ου αιώνα που ελέγχει τον ηλεκτρισμό, η Engineer, της οποίας το αίμα έχει νανοτεχνολογία, ο Apollo, ένας βιοκατασκευασμένος υπεράνθρωπος που αντλεί δύναμη από τον ήλιο, ο Midnighter, ένας βιοκατασκευασμένος υπεράνθρωπος που προβλέπει τις κινήσεις των αντιπάλων του, ο Doctor, ένας σαμάνος, ο Jack Hawksmoor, ο οποίος είναι συνδεδεμένος με τα κτήρια και η Swift, η οποία έχει φτερά και νύχια. 3 ήταν τα arcs του Ellis (σύνολο 12 τεύχη), όλα με τον Hitch. Σε αυτό το αφιέρωμα θα ασχοληθώ μόνο με τα 12 αυτά τεύχη. Το πιο πιθανό είναι να κάνω στο μέλλον ένα για τα επόμενα τεύχη. Λοιπόν..... ο Ellis αποφάσισε να κάνει πάντα μεγαλύτερα και πιο απειλητικά. Η βάση τους δεν είναι ένας πύργος ή μια έπαυλη ή κάτι τόσο παρωχημένο. Είναι ένα νοήμων σκάφος που περνάει μεταξύ διαστάσεων και βρίσκεται παντού και πουθενά στην Γη. Ακόμα, άλλαξε τον τρόπο που θα αλληλεπιδρούσε μια ομάδα στον πραγματικό κόσμο. Τα μέλη της ομάδας ήταν πρόθυμα να σκοτώσουν 1.000 για να σώσουν 1.000.000. Και εννοείται πως δεν είχαν κανέναν ενδοιασμό να σκοτώσουν τους αντιπάλους τους. Το σημαντικότερο όμως ήταν ότι αποφάσισαν να έχουν πιο ενεργό ρόλο στην εξέλιξη της κοινωνίας. Δεν έριχναν ξύλο σε κάποιον κακό και μετά πήγαιναν σπιτάκι τους. Άλλαζαν τα πράγματα, έπαιρναν αυτόβουλα αποφάσεις, για τις οποίες δεν ήταν αρμόδιοι και ήξεραν ότι κανείς δεν μπορούσε να τους σταματήσει. Στο 1ο arc, The Circle, ένας δικτάτορας γνωστός από προηγούμενα κόμικς με την Stormwatch, κάνει την επανεμφάνιση του και αποφασίζει να αφήσει το σημάδι του στον κόσμο, δημιουργώντας έναν υπερστρατό. Στο 2ο arc, Shiftships, μια φυλή υβριδίων ανθρώπων/εξωγήινων από μια εναλλακτική Γη εισβάλλουν στον κόσμο μας. Σε αυτή την ιστορία είναι που δείχνουν την τάση τους να αλλάζουν κόσμους. Στο 3ο arc, Outer Dark, αντιμετωπίζουν τον δημιουργό του ηλιακού μας συστήματος, τον οποίον αποκαλούν Θεό..... Στην αρχή αναφέρω για ελάχιστη ανάπτυξη χαρακτήρων (και απ'ότι βλέπω, στο παρελθόν έχω γράψει το αντίθετο). Οι χαρακτήρες είναι έτσι όπως είναι, δεν περνάνε κάποιο προσωπικό δράμα, είναι ήδη διαμορφωμένοι. Παρ'όλα αυτά, δεν σημαίνει ότι δεν έχουν προσωπικότητα. Το αντίθετο μάλιστα. Με ένα μπαλονάκι ή με μία ατάκα, τα έμαθες όλα. Και λένε και πολλές ατάκες οι άτιμοι. Και σιγά σιγά χτίζεται η δυναμική της ομάδας, η οποία με την σειρά τηςχτίζεται μέσα από τις κουβέντες των μελών και το interaction. To πραγματικό αστέρι της σειράς είναι ο Hitch. Χαρακτηριστική του ικανότητα η απεικόνιση εκρήξεων και χάους και ο Ellis το εκμεταλλεύεται στο έπακρο. Βαρέθηκα (με την καλή έννοια) να βλέπω splash pages. Είναι σαν την παρακολούθηση ταινίας. Άλλωστε, αυτό είναι το κόμικς (ή έστω ένα από τα πρώτα) πουθεμελίωσε τον όρο "widescreen comics". Ο Ellis παρουσιάζει πάρα πολλές ιδέες, οι οποίες πάρα πολλές φορές "εμφανίζονται" για μια σελίδα. Συμπέρασμα: μια υπερηρωική ομάδα πανίσχυρων όντων πολεμάει εξωγήινους, στρατούς και θεούς, δεν φοβούνται να σκοτώσουν, μεταβάλλουν τον κόσμο, πετάνε θεϊκές και επικές ατάκες ενώ δέρνουν βίαια τους αντιπάλους τους. Και όλα αυτά με το σχέδιο του Hitch. Υ.Γ. Μέχρι και σήμερα, φαίνεται κάπως η επίδραση του. Πιο πρόσφατο παράδειγμα οι σκέτοι Avengers του Hickman. Υ.Γ.2 Αφορμή για αυτό το κείμενο η κυκλοφορία του 1ου HC της σειράς (μαζεύει τα 12 τεύχη), το οποίο έχει δύο σελίδες "έξτρα". Ούτε μια εισαγωγή ούτε τίποτα. Υ.Γ.3 Δυστυχώς, το αφιέρωμα βγήκε (πολύ) κατώτερο των προσδοκιών μου. Extra Authority action: Περισσοτερα του Warren Ellis : Ελληνικες Εκδοσεις : IRON MAN - EXTREMIS Ξενες Εκδοσεις: TRANSMETROPOLITAN Οrbiter Desolation Jones FELL CRECY BLACK SUMMER Κομικς σχεδιασμενα απο τον Bryan Hitch : Ελληνικες Εκδοσεις : ULTIMATES (ANUBIS) WANTED (ANUBIS)


Διαβάστε παρακάτω για Αναλυτικές Οδηγίες Δημιουργίας εικονιδίου για σύνδεση iFree Internet σε Windows XP ή Πατήστε ΕΔΩ για Εκτύπωση Οδηγιών.\n(Για Οδηγίες Windows Vista πατήστε ΕΔΩ.)\nΣτην συνέχεια κάντε κλικ στο Connect to και κατόπιν κλικ στο Show all connections .\n8. Στην επιλογή ISP name γράψτε iFree Internet και πατήστε Next / Επόμενο.\n9. Στην θέση Phone number γράψτε τον αριθμό και πατήστε Next / Επόμενο.\n10. Γράψτε στην θέση Username την λέξη ifree και στις θέσεις Password (κωδικός πρόσβασης) και Confirm Password τη λέξη ifree.\n11. Ενεργοποιήστε την επιλογή Add a shortcut to this connection to my desktop και στην συνέχεια επιλέξτε Finish.\n- Κάνοντας διπλό κλίκ στο εικονίδιο της σύνδεσης το οποίο βρίσκεται είτε στην επιφάνεια εργασίας του υπολογιστή σας, είτε κάτω από το παράθυρο Network Connections και πατώντας στο κουμπί Dial μπορείτε να συνδέεστε πλέον στο Internet με iFree Internet!


«Είμαι gay…»: Συγκλονίζει η Μαίρη Συνατσάκη!\nYou are at:Home»Showbiz»«Είμαι gay…»: Συγκλονίζει η Μαίρη Συνατσάκη!\nBy Hallocy.com\t 14/01/2019 347 views\nΑυτή τη φορά δημιούργησε ένα βίντεο με τον τίτλο «Είμαι Gay. Είμαι Αλβανίδα. Είμαι Πρόσφυγας», το οποίο ανέβασε στον λογαριασμό της στο Youtube. Μιλά με απόλυτη ειλικρίνεια για τον ρατσισμό, τα στερεότυπα, τις διακρίσεις και τη νοοτροπία μίσους που υπάρχουν διάχυτα στους καιρούς που ζούμε.\nPrevious Article«Πάρ’ το όπλο έκαμα μεγάλον κακόν». Ο ταξιτζής από τη Λεμεσό που σκότωσε την ερωμένη και την 12χρονη κόρη της, επειδή τα βρήκε ξανά με τον σύζυγό της\nNext Article Eurovision 2019: Η τραγουδίστρια που θα εκπροσωπήσει την Ελλάδα! Ένα βήμα πριν την συμφωνία είναι η …


Μεταβατική περίοδος • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,789 μέλη και 2,440,585 μηνύματα σε 76,682 θέματα. Αυτή τη στιγμή μαζί με εσάς απολαμβάνουν το e-steki άλλα 225 άτομα.\nH Giovanna έγραψε: στις 00:18, 26-06-07:\nH Isiliel Salus populi suprema lex esto έγραψε: στις 00:53, 26-06-07:\nΤελευταία επεξεργασία από το χρήστη Isiliel : 26-06-07 στις 13:56.\nH Giovanna έγραψε: στις 15:29, 26-06-07:\nO DrStrangelove έγραψε: στις 16:02, 26-06-07:\nH Oralee living, laughing and loving, έγραψε: στις 16:10, 26-06-07:\nH Εδάδ www.youtube.com/watch?v=-WhQ5TiBHVk έγραψε: στις 16:11, 26-06-07:\nH Giovanna έγραψε: στις 16:16, 26-06-07:\nΤελευταία επεξεργασία από το χρήστη Γιώργος : 27-06-07 στις 13:08. Αιτία: Ένωση συνεχόμενων μηνυμάτων :)\nH Γίδι υπό τις διαταγές της Μπριάμ έγραψε: στις 16:20, 26-06-07:\nH Oralee living, laughing and loving, έγραψε: στις 16:26, 26-06-07:\nH Γίδι υπό τις διαταγές της Μπριάμ έγραψε: στις 16:30, 26-06-07:\nH Giovanna έγραψε: στις 16:38, 26-06-07:\nH Kakerlak μας γράφει με ένα αμαρετάκι δίπλα της έγραψε: στις 16:42, 26-06-07:\nO DrStrangelove έγραψε: στις 16:45, 26-06-07:\nH underwater έγραψε: στις 16:53, 26-06-07:\nH χριστίνα2903 έγραψε: στις 14:19, 27-06-07:\nH Vkey ,αφού σκέφτηκε λίγο, έγραψε: στις 14:31, 27-06-07:\nH Giovanna έγραψε: στις 02:55, 28-06-07:\nH Εδάδ www.youtube.com/watch?v=-WhQ5TiBHVk έγραψε: στις 03:08, 28-06-07:\nH Giovanna έγραψε: στις 03:18, 28-06-07:\nH Εδάδ www.youtube.com/watch?v=-WhQ5TiBHVk έγραψε: στις 03:21, 28-06-07:\nΠερίοδος, ΜΜΜ και περιστέρια - Από worshipperjesus\nΤο θέμα έχει λάβει 109 απαντήσεις και βρίσκεται στην κατηγορία Θεολογικά κι εκκλησιαστικά θέματα.\nΤο τελευταίο του μήνυμα δημοσιεύτηκε 06-04-11 στις 01:14.


ΝΟVA GO: Εντελώς δωρεάν\nΓια να "κουβαλάς" την Nova μαζί σου, όπου & αν βρίσκεσαι είτε εντός Ελλάδος, είτε εκτός (αφορά χώρες της Ευρωπαϊκής Ενωσης) μέσα από Laptop, το tablet ή το κινητό σου. Μπορείς να δεις Live TV, αποθηκευμένο περιεχόμενο, ενώ υπάρχει η δυνατότητα για θέαση επιλεγμένων προγραμμάτων, μέχρι και 7 ημέρες μετά την ημερομηνία προβολής τους.\nΝΕΟ: Τώρα, και χωρίς πρόσβαση στο Internet, με τη δυνατότητα offline θέασης!\nΝΟVA On Demand: 1 μήνας δώρο\nΗ τηλεόραση πλέον στις διαταγές σου με το πάτημα ενός κουμπιού. Για να βλέπετε, όποτε θέλετε, ό,τι εσείς θέλετε. Δωρεάν ο 1ος μήνας και εν συνεχεία μόλις 5 € χωρίς κάποια υποχρέωση χρονικής δέσμευσης. To μενού περιλαμβάνει μεταξύ άλλων την ταινιοθήκη του Novalife, δημοφιλείς σειρές στο FOX Play, συναρπαστικά ντοκιμαντέρ & αγαπημένα παιδικά!\nΑπαιτείται ενσύρματη σύνδεση του αποκωδικοποιητή με το Internet & ελάχιστη απαιτούμενη ταχύτητα Internet 4Mbps. Το θέαμα εξαρτάται από τη συνδρομή.\nΝΟVA HD: Εντελώς δωρεάν\nΔες τη διαφορά στην λεπτομέρεια.Τώρα όλοι οι συνδρομητές Nova απολαμβάνουν High Definition χωρίς καμία επιπλέον χρέωση για να βλέπεις μέχρι & την πασχαλίτσα στο βαμβάκι.\nΕξειδικευμένος τεχνικός έρχεται στο χώρο σας και κάνει όλες τις απαραίτητες εργασίες. Η εγκατάσταση περιλαμβάνει: τοποθέτηση δορυφορικής κεραίας διαμέτρου 80εκ., μεταλλάκτη συχνοτήτων (LNB), βάση στήριξης, ομοαξονικό καλώδιο 25 μέτρων, δορυφορική λήψη σ' ένα σημείο στο χώρο του συνδρομητή. Τυχόν επιπρόσθετες κατασκευές ή υλικά χρεώνονται κατόπιν συνεννόησης με τον εγκαταστάτη.\nΕξοπλισμός Νοvabox: 49 €\nΤο αναβαθμισμένο μοντέλο αποκωδικοποιητή 3001 απογειώνει την εμπειρία θέασης με μόλις 49 € από 99 €. Μοναδικές δυνατότητες με τις ψηφιακές ευκολίες, που σου παρέχονται. Συγκεκριμένα μ' έναν μόνο αποκωδικοποιητή έχεις και όλο το θέαμα της Nova και τα επίγεια ψηφιακά κανάλια και πρόσβαση στο Nova On Demand! Και, φυσικά, τις δυνατότητες εγγραφής με τη χρήση εξωτερικού σκληρού δίσκου, pause & play, rewind & fast forward με τη χρήση usb stick και πολλά ακόμη για την καλύτερη τηλεοπτική εμπειρία!\nΔορυφορικό πιάτο 20 €\nH δορυφορική κεραία της Nova διαμέτρου 80 εκατοστών, δίνει πρόσβαση στο δορυφόρο Hotbird 13°, ένα από τα μεγαλύτερα συστήματα δορυφορικής αναμετάδοσης στην Ευρώπη.\nΑdd Ons τηλεόρασης\n✓ Νοva Μultiview 10,89 €\n✓ Νοva Αdult Pack 10,99 €\nNova Family Pack ΜΟΛΙΣ\nO βασικός κορμός της Nova με περιεχόμενο για όλη την οικογένεια!\nΔώρο 5 αθλητικά κανάλια του αρχικού πακέτου!\nΔωρεάν η εργασία του τεχνικού!\nΤα δημοφιλέστερα παιδικά, που καλύπτουν όλες τις ηλικίες, (το Boomerang ΗD κατ’ αποκλειστικότητα με όλα τα κλασικά παιδικά). Μουσική , διεθνείς ειδήσεις, αλλά και τα μεγαλύτερα ελεύθερα ελληνικά κανάλια σε τέλεια ποιότητα εικόνας & ήχου .\nΔΩΡΟ: 5 αθλητικά κανάλια του αρχικού πακέτου με σπορ από όλο τον κόσμο, ιστορικά ντοκιμαντέρ, στιγμιότυπα αγώνων και μοναδικές εκπομπές... (Εurosport 1, Eurosport 1HD, Eurosport2, Νοvasports24HD, FOXsports HD).\nΑφορά τα δορυφορικά προγράμματα του μπουκέτου Nova.\nΣτις τιμές περιλαμβάνεται ΦΠΑ 24% και τέλος συνδρομητικής τηλεόρασης 10% που ισχύει σύμφωνα με το άρθρο 54 του Ν.4389/2016.


Συνέδριο για την τιμολόγηση στο Φάρμακο- Εκτός τόπου και χρόνου η κυβέρνηση - Iatropedia\nΣυνέδριο για την τιμολόγηση στο Φάρμακο- Εκτός τόπου και χρόνου η κυβέρνηση\n30 Ιουνίου 2016 | 11:59\nΌλα θα γίνουν, όλα θα φτιάξουν, αυτοκριτική κάνουμε αλλά φταίνε οι προηγούμενοι, και άλλα παρόμοια λέγονται στο συνέδριο για την τιμολόγηση των φαρμάκων που διεξάγεται σήμερα σε κεντρικό ξενοδοχείο της Αθήνας. Κατά τα άλλα, είδηση αποτελεί το γεγονός ότι ετοιμάστηκε ο νέος Ενιαίος Κανονισμός Παροχών Υγείας που θα εφαρμοστεί σύντομα από τον ΕΟΠΥΥ αλλά και η καλή δουλειά που φαίνεται να κάνει αποσπασματικά και με μεγάλη... μοναξιά, η κ. Αντωνίου στον ΕΟΦ.\nΟ γενικός γραμματέας Δημόσιας Υγείας, Γιάννης Μπασκόζος, ανέφερε στην ομιλία του ότι «προτεραιότητες αποτελούν η άμεση πρόσβαση όλων των πολιτών στα φάρμακα που έχουν ανάγκη, με τη μικρότερη δυνατή συμμετοχή». Επίσης τόνισε ότι η αδράνεια της Πολιτείας οδήγησε σε στρεβλώσεις το χώρο της υγείας και του φαρμάκου. Συγκεκριμένα, Εθνικά Σχέδια για κάθε πάθηση και τις αντίστοιχες θεραπείες, θα επιτρέψουν σύντομα στους επαγγελματίες υγείας να συνταγογραφούν γενόσημα και τα απαραίτητα καινοτόμα φάρμακα…\nΘεραπευτικά πρωτόκολλα και ειδικές επιτροπές, όπως η Επιτροπή Διαπραγμάτευσης θα οδηγήσουν σε συγκράτηση της φαρμακευτικής δαπάνης… «Σημαντικό μέλημα της Πολιτείας είναι η αποπληρωμή των χρεών των παρόχων υγείας και εργαζόμαστε προς αυτή την κατεύθυνση» ανέφερε ο γενικός γραμματέας του υπουργείου.\nΘετική λίστα και αξιολόγηση των τεχνολογιών υγείας αποτελούν βασικά μέτρα για τη φαρμακευτική πολιτική… «Χρειάζεται σταθερό και βιώσιμο περιβάλλον τόσο για τους παρόχους υγείας όσο και για τους ασθενείς» υπογράμμισε ο κ. Μπασκόζος.\nΗ πρόεδρος του ΕΟΦ, Κατερίνα Αντωνίου, στην ομιλία της αρχικά σχολίασε την πρόσφατη απόφαση της Αρχής Προσωπικών Δεδομένων να μπλοκάρει τη δημοσιοποίηση των στοιχείων των γιατρών που έχουν λάβει παροχές από τις φαρμακευτικές εταιρείες… «Τα συνέδρια τύπου Β, προκαλούν αύξηση της δαπάνης και πρέπει να προσέχουμε που βάζουμε την υπογραφή μας» ανέφερε η πρόεδρος του Οργανισμού.\nΩς προς την διαδικασία τιμολόγησης, τόνισε ότι ακολουθεί συγκεκριμένη ροή εργασίας από τον ΕΟΦ, ξεκινώντας από τους Κατόχους Άδειας Κυκλοφορίας και καταλήγοντας στην Επιτροπή Τιμών. Στρεβλώσεις χρόνων που έχουν λάβει τεράστιες διαστάσεις και σαφώς επηρεάζει την τιμολόγηση.\nΣτόχος είναι, είπε η κ. Αντωνίου, o εξορθολογισμός των γενοσήμων και η δίκαιη τιμολόγηση των πρωτοτύπων φαρμάκων. Οι προσπάθειες γίνονται από έναν αποδεκατισμένο ΕΟΦ, σε επίπεδο ανθρώπινου δυναμικού.\nΟι τρεις άξονες εξορθολογισμού δαπανών είναι οι εξής:\n• Πολιτική αποζημίωσης\n• Δίκαιo σύστημα rebares/clawback\n«Με άριστα το 100 βάζουμε βαθμό 70 στην αποτελεσματικότητα του ΕΟΦ». είπε με διάθεση αυτοκριτικής η κ. Αντωνίου. Και πρόσθεσε: «Για να λυθούν όλα αυτά τα προβλήματα απαιτούνται χρόνια, καθώς οι στρεβλώσεις είναι κι αυτές αποτέλεσμα πολλών ετών. Έχουμε όμως τη θέληση να βρούμε λύσεις. Με μια υπουργική απόφαση δύο σελίδων δεν λύνονται τα προβλήματα. Η πολυπλοκότητα του θέματος μας οδηγεί σε πολυσέλιδες υπουργικές αποφάσεις, λαμβάνοντας υπόψη και τις παρεμβάσεις όλων των εμπλεκόμενων φορέων» ανέφερε η Πρόεδρος του ΕΟΦ.\n«Έμμεσες παρεμβάσεις και τηλέφωνα δεν χρειάζονται για να γίνει η δουλειά των φαρμακευτικών εταιρειών. Ο οργανισμός διαθέτει τον απαραίτητο χρόνο για να κλείσει όλες τις απαραίτητες συναντήσεις με εκπροσώπους της βιομηχανίας» τόνισε η κ. Αντωνίου.\nΑπό την πλευρά του, ο αντιπρόεδρος του ΕΟΦ, Παναγιώτης Γεωργακόπουλος, ξεκίνησε την ομιλία του λέγοντας ότι «γυρίζουμε σελίδα στον ΕΟΠΥΥ. Προσπαθούμε για απρόσκοπτη πρόσβαση των περισσοτέρων στις υπηρεσίες υγείας. Έχουμε καθημερινές τριβές με όλους τους παρόχους, που οφείλονται στις παλιότερες στρεβλώσεις. Οι πάροχοι είχαν μάθει να πληρώνονται σχεδόν για όλες τις οφειλές τους. Ο ΕΟΠΥΥ κληρονόμησε παλιά χρέη κρυφά και φανερά από τα παλιά ασφαλιστικά ταμεία» ανέφερε ο κ. Γεωργακόπουλος.\nΚαι συνέχισε: «Το Δ.Σ. του ΕΟΠΥΥ συνεδριάζει σύντομα για τον νέο Ενιαίο Κανονισμό Παροχών Υγείας (ΕΚΠΥ), ο οποίος θα περιλαμβάνει και νέες παροχές, όπως για παράδειγμα οι οδοντιατρικές δαπάνες. Θα βασιστούμε πολύ στην πολιτική της πρόληψης».\nΟ πρόεδρος του ΣΦΕΕ, Πασχάλης Αποστολίδης πήρε τον λόγο αναφέροντας ότι «η αύξηση χρονίων νοσημάτων, ο γηράσκων πληθυσμός, η αύξηση των ανασφάλιστων και η έλλειψη Πρωτοβάθμιας Φροντίδας Υγείας, οδηγούν στην αύξηση της φαρμακευτικής δαπάνης». Και συνέχισε αναφέροντας ότι οι φαρμακευτικές επιχειρήσεις καλύπτουν 1 στα 4 φάρμακα δωρεάν, λόγω των εισπρακτικών μέτρων. Αυτό δεν είναι καθόλου βιώσιμο για τη φαρμακοβιομηχανία. Απαιτείται ένα προβλέψιμο επιχειρηματικό περιβάλλον.\nΟ κ. Αποστολίδης τόνισε ότι «έχουμε αύξηση δαπάνης με ανεξέλεγκτους όγκους κατανάλωσης, λόγω της μη εφαρμογής του πλαφόν συνταγογράφησης. Πρέπει να εφαρμοστούν Αρχεία Ασθενών και τα θεραπευτικά πρωτόκολλα για μείωση του όγκου συνταγογράφησης… Το φάρμακο αποτελεί πλέον μόνο το 15 % των συνολικών δαπανών υγείας. Πρέπει να δούμε και τα άλλα κέντρα κόστους που αντιστοιχούν στο υπόλοιπο 85%».\nΚαι ολοκλήρωσε την ομιλία του αναφέροντας: «Αναμένουμε στη αγορά 7.000 νέα φάρμακα. Πρέπει λοιπόν να χρησιμοποιηθεί όπως στο εξωτερικό η Αξιολόγηση Τεχνολογιών Υγείας. Η τιμολόγηση φαρμάκων στην Ελλάδα επηρεάζει το παγκόσμιο σύστημα τιμών. Οι τιμές στην Ελλάδα χρησιμοποιούνται ως τιμές αναφοράς σε πολλές χώρες. Χρειαζόμαστε ένα απλοποιημένο σύστημα τιμολόγησης και αποζημίωσης. Συνεργαζόμαστε με την Κυβέρνηση και το Σύστημα Υγείας ,για άμεση πρόσβαση των ασθενών στα φάρμακα».\nΠαίρνοντας τον λόγο ο αντιπρόεδρος της ΠΕΦ, Θεόδωρος Κωλέτης είπε: «Υστερούμε στον έλεγχο της συνταγογράφησης . Η υποκατάσταση των παλιών και φθηνών φάρμακων από νεότερα και ακριβότερα εκτοξεύει τη φαρμακευτική δαπάνη…. Όλα τα νέα φάρμακα μπαίνουν στη θετική λίστα, χωρίς φραγμούς. Παράλληλα έχουν διαλυθεί οι τιμές των γενοσήμων. Καθυστερεί η τιμολόγηση νέων γενοσήμων που θα βοηθήσουν τα ασφαλιστικά ταμεία».\nΕνώ ο κ. Βασίλης Πενταφράγκας, εντεταλμένος σύμβουλος της ΠΕΦ πρόσθεσε: «Οι τιμές φαρμάκων καθορίζονται από ελάχιστους ανθρώπους που εργάζονται υπό πίεση… Οι τιμές των φαρμάκων βασίζονται στο μέσο όρο των 22 μελών της ΕΕ. Είναι μια υπεραπλουστευμένη λογική που δεν προτείνεται από την ΠΕΦ. Η κάθε χώρα έχει τιμολόγηση ανάλογα με τα ασφαλιστικά συστήματα και τις εθελοντικές αυξομειώσεις του κάθε κατόχου άδειας κυκλοφορίας. Επίσης, πολλές χώρες λόγω της συναλλαγματικής αξίας των νομισμάτων τους επηρεάζουν τις αντίστοιχες τιμές φαρμάκων.\nΚάθε φάρμακο κάτω από 12 €, δεν προσφέρει εξοικονόμηση, γιατί αντικαθίσταται από πολύ ακριβότερες θεραπείες… Οι τιμές των γενοσήμων έχουν φτάσει σήμερα στο 20-30% των τιμών που είχαν το 2009. Επίσης, τα rebates και τα clawback εξοντώνουν τις ελληνικές φαρμακευτικές επιχειρήσεις».\nΤέλος, ο κ. Ιωάννης Φίλος, πρόεδρος της Επιτροπής Τιμών Φαρμάκων ανέφερε ότι κάποιες φαρμακευτικές εταιρείες απειλούν να αποσύρουν απαραίτητα φάρμακα από την αγορά αν δεν πάρουν μια καλή τιμή… «Τα οριζόντια μέτρα όντως δεν συνεισφέρουν και σαφώς η νομοθεσία πρέπει να αλλάξει. Στην Επιτροπή Τιμών θα έπρεπε να συμμετάσχουν και εκπρόσωποι των Συλλόγων Ασθενών» ανέφερε χαρακτηριστικά.\nTags: ΑΠΟΖΗΜΙΩΣΗ, ΓΕΝΟΣΜΑ, ΕΟΦ, ΠΕΦ, ΣΦΕΕ, ΤΙΜΟΛΟΓΗΣΗ


Μεγαλώνοντας κορίτσια στην εποχή του τικ τοκ.\nΠαρατηρώ γύρω μου ότι καταστάσεις, συμπεριφορές και νοοτροπίες οι οποίες πριν λίγα χρόνια θεωρούνταν ακατάλληλες για ανηλίκους, τώρα όχι μόνο κρίνονται κατάλληλες αλλά πολλές φορές επιβάλλονται κιόλας. Δεν ξέρω αν εγώ είμαι συντηρητική ή αν ο κόσμος γύρω μου έχει απελευθερωθεί υπερβολικά και όλα του φαίνονται νορμάλ και φυσιολογικά. Ο όρος «φυσιολογικό» μπορεί να έχει διαφορετικές έννοιες για τον καθέναν μας. Όμως, κατά πόσο είναι φυσιολογικό 8χρονα να χορεύουν μπροστά στις οθόνες κινητών και μετά να ανεβάζουν τα χορευτικά τους στο αχανές διαδίκτυο; Είναι φυσιολογικό ένα τσούρμο γυναίκες να διεκδικούν την καρδιά ενός άντρα, να μαλλιοτραβιούνται για το ποια θα τον κερδίσει και να περιμένουν ως άλλος πρίγκιπας του παραμυθιού, να τους δώσει το κόκκινο τριαντάφυλλο; Ή μήπως είναι φυσιολογικό η ομορφιά μιας γυναίκας να μεταφράζεται σε άπειρες πλαστικές με παραφουσκωμένα οπίσθια;\nΑδυνατώ να πιστέψω πως οι σημερινές γυναίκες και μαμάδες ακολουθούν την κουλτούρα που θέλει να μεγαλώνουν τα παιδιά τους ώστε να δίνουν έμφαση στην σεξουαλικότητα τους και στην εξωτερική τους εμφάνιση παραμερίζοντας έτσι άλλες ικανότητες και προτερήματα τους. Σίγουρα υπάρχουν πολλές μαμάδες εκεί έξω που είναι αντίθετες με αυτό και είναι απολύτως σεβαστό. Άλλωστε ζούμε σε μια δημοκρατική κοινωνία όπου ο καθένας μπορεί να κάνει και να λέει ότι πιστεύει.\nΩχ αδερφέ μου, θα πει κάποιος… και τι να κάνουμε δηλαδή; Να κλείσουμε τα κορίτσια μας σε ένα δωμάτιο μακριά από κινητά και τηλεοράσεις; Ασφαλώς και όχι. Αυτό θα φέρει τα ακριβώς αντίθετα αποτελέσματα από αυτά που επιδιώκουμε. Η προβολή όλων των παραπάνω είναι αναγκαίο κακό για να καλλιεργήσουμε την κριτική σκέψη και να ενημερώνουμε τα παιδιά μας ώστε μακροπρόθεσμα να αμφισβητήσουν τέτοια σεξιστικά στερεότυπα.\nΣαν γονείς, τι μπορούμε να κάνουμε για να ενισχύσουμε την κριτική σκέψη των παιδιών μας;\nΑρχικά δημιουργούμε ένα περιβάλλον εμπιστοσύνης στο οποίο τα παιδιά μας δεν θα φοβούνται να μας μιλήσουν και θα νιώθουν πως οι γνώμες τους είναι ευπρόσδεκτες.\nΣυζητάμε μαζί τους για τα θέλω και τις ανάγκες τους.\nΤα ρωτάμε αν αυτό που βλέπουν στο κινητό ή στην τηλεόραση θεωρούν πως είναι σημαντικό-απαραίτητο για εκείνα και για την ψυχαγωγία τους.\nΤους δίνουμε χώρο να σκεφτούν πώς επηρεάζονται από τέτοιου είδους προβολές.\nΤους εξηγούμε ότι επειδή οι φίλοι τους ακολουθούν έναν τρόπο ζωής δεν σημαίνει πως είναι και ο σωστός ή πως πρέπει να τον ακολουθήσουν και εκείνα.\nΣυμπέρασμα; Δεν απομονώνουμε το παιδί από τις οθόνες και τα κινητά, όμως του δίνουμε ερεθίσματα ώστε να κρίνει το σωστό από το λάθος και του προτείνουμε εναλλακτικούς τρόπους ψυχαγωγίας όπως είναι το διάβασμα εξωσχολικών βιβλίων, ο αθλητισμός κοκ.\nΜα πάνω απ’ όλα είμαστε δίπλα του όποτε εκείνο μας χρειαστεί.\nΕτικέτεςπαιδια και τικ τοκ • τικ τοκ • τικ τοκ παιδια\n0 comments on “Μεγαλώνοντας κορίτσια στην εποχή του τικ τοκ.”


Ξενιτιά και νοσταλγία της πατρίδας – ΤΡΙΚΚΗPress – Τα νέα των Τρικάλων\nΞενιτιά και νοσταλγία της πατρίδας Reviewed by Momizat on Μαρ 19 . Δέσποινα Μπότη : Καημός βαρύς, δυσβάσταχτος πόνος η ξενιτιά, για το λαό μας .Έκανε πολλές ελληνικές οικογένειες κομμάτια. Μέγα παράπονο για τους γονιούς Δέσποινα Μπότη : Καημός βαρύς, δυσβάσταχτος πόνος η ξενιτιά, για το λαό μας .Έκανε πολλές ελληνικές οικογένειες κομμάτια. Μέγα παράπονο για τους γονιούς Rating: 0\nΞενιτιά και νοσταλγία της πατρίδας\nΔημοσιεύτηκε στις: 19 Μαρτίου, 2018 στην κατηγορία: ΦΡΥΚΤΩΡΙΑ | σχόλια : 0\nΔέσποινα Μπότη : Καημός βαρύς, δυσβάσταχτος πόνος η ξενιτιά, για το λαό μας .Έκανε πολλές ελληνικές οικογένειες κομμάτια.\nΜέγα παράπονο για τους γονιούς και, κυρίως, για τη μάνα, να χάνει το παιδί της και να μη το βλέπει καθημερινά.\nΠαλαιότερα, το ταξίδι για μακρινά μέρη διαρκούσε πολύ χρόνο, τα μέσα και οι τρόποι επικοινωνίας ήταν ελάχιστα .\nΜόνο ένα γράμμα έφτανε που και που , κι αυτό αποτελούσε το μοναδικό σημείο επαφής με τους αγαπημένους στην ξενιτιά. Ο ταχυδρόμος έπαιζε παλιά, σημαντικό ρόλο στην ελληνική ύπαιθρο. Ήταν ο αγγελιοφόρος των μαντάτων καλών ή κακών.\nΣυχνά γονείς δε γνώριζαν τις συζύγους των παιδιών τους, ούτε αγκάλιασαν, ποτέ, τα εγγόνια τους. Αδέλφια, μέχρι και σήμερα, έχουν να ανταμώσουν 30 ή και 40 χρόνια.\nΠολλοί από τους ξενιτεμένους μας δεν πήραν το δρόμο της επιστροφής και θάφτηκαν σε ξένο χώμα, καθώς η ξενιτιά, σαν άλλη Κίρκη, τους υπνώτισε στα δίχτυα της , τους κράτησε για πάντα, κοντά της.\nΧΩΜΑ ΕΛΛΗΝΙΚΟ, ποίημα του Γεωργίου Δροσίνη.\n«Τώρα που θα φύγω και θα πάω στα ξένα, και θα ζούμε μήνες, χρόνους χωρισμένοι,\nάφησε να πάρω κάτι κι από σένα, γαλανή πατρίδα, πολυαγαπημένη.\nΆφησε μαζί μου φυλαχτό να πάρω, για την κάθε λύπη, κάθε τι κακό,\nφυλαχτό απ’ αρρώστια, φυλαχτό από Χάρο, μόνο λίγο χώμα, χώμα ελληνικό!\nΧώμα δροσισμένο με νυχτιάς αγέρι, χώμα βαφτισμένο με βροχή τού Μάη,\nχώμα μυρισμένο απ’ το καλοκαίρι, χώμα ευλογημένο, χώμα που γεννάει\nτο μοσχάτο κλήμα, το ξανθό σιτάρι, τη χλωρή τη δάφνη, την πικρήν ελιά!\nΧώμα τιμημένο, πόχουν ανασκάψει για να θεμελιώσουν έναν Παρθενώνα,\nχώμα δοξασμένο, πόχουν ροδοβάψει αίματα στο Σούλι και στο Μαραθώνα […]\nΘε να σε κρεμάσω φυλαχτό στα στήθια κι όταν η καρδιά μου φυλαχτό σε βάλει\nαπό σε θα παίρνει δύναμη, βοήθεια, μην την ξεπλανέψουν άλλα, ξένα κάλλη […]\nΣυ θε να μου δίνεις μια λαχτάρα μόνη: Πότε στην Ελλάδα πίσω θε ναρθώ!\nΚι αν το ριζικό μου -έρημο και μαύρο- μού ’γραψε να φύγω και να μη γυρίσω,\nτο στερνό συχώριο εις εσένα θάβρω, το στερνό φιλί μου θε να σου χαρίσω!\nΈτσι, κι αν σε ξένα χώματα πεθάνω, και το ξένο μνήμα θάναι πιο γλυκό\nσα θαφτείς μαζί μου, στην καρδιά μου επάνω, χώμα αγαπημένο, χώμα ελληνικό!».


Big Brother 2 Spoiler: Έγινε η τελική επιλογή των 20 παιχτών - Τα πρώτα ονόματα!\n24 Ιουλίου 2021 - 20:43\nBig Brother 2 Spoiler: Το γνωστό ριάλιτι έρχεται σύντομα στις οθόνες μας από την τηλεόραση του ΣΚΑΙ.\nΟ μεγάλος αδελφός επέστρεψε την προηγούμενη σεζόν στις οθόνες μας. Ξεκίνησε καλά, αλλά έκλεισε μέτρια στο τέλος. Λάθη της παραγωγής που σκοπεύουν φέτος να μην τα ξανακάνουν.\nΕσωτερική παραγωγή του ΣΚΑΙ, με συγκρατημένες δαπάνες, και χωρίς πολλα πολλά στο σπίτι. Επίσης δεν θα δώσουν μεγάλο βάρος στο LIVE. Μόνο στο επεισόδιο της Παρασκευής. Το 24ωρο μάτι στο σπίτι μέσα από το site ξεχάστε το.\nΟι υπεύθυνοι της παραγωγής του ΣΚΑΙ, επιθυμούσαν να εντάξουν στους παίκτες και κάποιους celebrities.\nΜια προϋπόθεση είναι διαφορετική την φετινή χρονιά. όλοι οι παίχτες θα είναι εμβολιασμένοι. Και φυσικά θα έχουν ρόλους. Όλοι τους.\nΗ παραγωγή του Big Brother έκλεισε αρχικά τον Στηβ Μηλάτο (μοντέλο) και ο δεύτερος είναι ο γνωστός youtuber Θέμης Κανέλλος. (themicorn)\nΣυνολικά υπάρχουν 4 διάσημοι από τον χώρο της μόδας και του θεάματος. Οι δύο είναι γνωστοί.\nΑπό τους υποψήφιους υπάρχει ένα δυνατό όνομα από τον χώρο του αθλητισμού που θα προκαλέσει πολύ αν μπει στο σπίτι. Αρχικά είναι θετικός από επαφές που είχαμε με τον οικογενειακό του κύκλο, αλλά το οριστικό ναι ακόμα δεν το έχει πει.\nΣύντομα και οι υπόλοιποι.\nΤώρα που άνοιξαν τα στόματα, η ροή πληροφοριών θα είναι συνεχής. Για όλη την διάρκεια του ριάλιτι. Καθημερινή παρακολούθηση με Big Brother Spoiler.\nΤέλος Αυγούστου αναμένεται να ξεκινήσει να προβάλλεται στην τηλεόραση του ΣΚΑΙ. Υπομονή λοιπόν ένα μήνα και ο “Μεγάλος Αδελφος” έρχεται.\nTAGS: Big BrotherΜΕΓΑΛΟΣ ΑΔΕΛΦΟΣcelebritiesΣΤΗΒ ΜΙΛΑΤΟΣΔΗΜΗΤΡΑ ΚΑΤΣΑΦΑΔΟΥΓκουντάραςΚακαβα\nΠαικταρά από την Λας Πάλμας πήρε ο Ατρόμητος! (pic)


ΦΩΝΗ ΤΗΣ ΧΙΟΥ: Η ανισότητα μικραίνει τη διάρκεια ζωής!\nΣτο Περίπτερο Ιδεών συνεχίζουμε τη δημοσίευση περιλήψεων από τα επιμέρους κεφάλαια του βιβλίου (πρώτο μέρος: Δρόμος της Αριστεράς, φύλλο αρ. 92). Στο παρόν δεύτερο μέρος, οι συγγραφείς πραγματεύονται τις επιπτώσεις των ανισοτήτων στη διάρκεια ζωής των ανθρώπων.\nΑνάμεσα στις φτωχότερες χώρες, το προσδόκιμο ζωής αυξάνεται ταχύτατα κατά τη διάρκεια των πρώτων σταδίων της οικονομικής ανάπτυξης, αλλά μετά, αρχίζοντας από τις χώρες μεσαίου εισοδήματος, ο βαθμός της βελτίωσης επιβραδύνεται. Για τις πλούσιες χώρες το να γίνουν πλουσιότερες δεν προσθέτει τίποτα περισσότερο στο προσδόκιμο ζωής. Αυτό που αλλάζει είναι ότι οι βελτιώσεις έχουν πάψει να σχετίζονται με το μέσο επίπεδο ζωής. Κάθε δέκα χρόνια, το προσδόκιμο στις πλούσιες χώρες αυξάνεται από δύο έως τρία χρόνια. Αυτό συμβαίνει ανεξάρτητα από την οικονομική ανάπτυξη, έτσι ώστε μια χώρα τόσο πλούσια όσο οι ΗΠΑ πλέον να μην έχει καλύτερα αποτελέσματα από την Ελλάδα ή τη Νέα Ζηλανδία, παρ’ όλο που αυτές δεν έχουν πάνω από το μισό του πλούτου των ΗΠΑ. Οι περαιτέρω αυξήσεις στο μέσο επίπεδο ζωής επιδρούν όλο και λιγότερο στην υγεία. Όπως στην υγεία, και στο προσδόκιμο, ο βαθμός ευτυχίας των ανθρώπων βελτιώνεται στα πρώτα στάδια της οικονομικής ανάπτυξης και κατόπιν σταματάει.


Dave Quinn, Head of Whiskey Science, αποστακτήριο Jameson Distillery Midleton\nΑν η εμβληματική και απαλή γεύση είχαν συνταγή, θα έφερε την υπογραφή του Head of Whiskey Science, David Quinn.\n“Είναι ο συνδυασμός δύο στοιχείων -της τεχνογνωσίας και της τέχνης- που συνταιριάζει τη βαθιά γνώση της διαδικασίας με το μυστήριο των ταπεινών της συστατικών.”\nΜε πάθος για το ιρλανδικό ουίσκι, το οποίο πηγάζει από το ενδιαφέρον του για τις πολυπλοκότητες της γεύσης και της διάθεσης που συνθέτουν αυτό το ποτό, ο David εντάχθηκε στην ομάδα του Midleton πριν από τριάντα και πλέον χρόνια και σήμερα θεωρείται αναπόσπαστο κομμάτι του αποστακτηρίου. Παρόλο που βασίζεται στην τεχνογνωσία, ο ρόλος του David απαιτεί επίσης γνώση της τέχνης που χρειάζεται για την παραγωγή του Jameson. Αναλύει τις υψηλότερες προδιαγραφές του κλάδου για την απόσταξη ουίσκι σε άμβυκα, ερευνώντας και αναπτύσσοντας παράλληλα τη διαδικασία απόσταξης που κρύβεται από πίσω.\nΑυτή η αφοσίωση στη συνεχή καινοτομία και στην εκτίμηση των βασικών γεύσεων και των συστατικών που περιέχονται σε κάθε μείγμα είναι αναπόσπαστο κομμάτι του ρόλου του David και βρίσκεται στο επίκεντρο όσων κάνουμε στο αποστακτήριο. Απολαμβάνει τις λεπτομέρειες, τους τόνους και τις υφές του βραβευμένου προϊόντος του Midleton: «Είναι αυτή η απροσδιόριστη φύση που κάνει ένα παλαιωμένο ουίσκι κάτι πολύ περισσότερο από ένα σύνολο συστατικών. Καθώς προσπαθούμε πάντα να δημιουργήσουμε νέα και διαφορετικά στυλ ουίσκι, μαθαίνουμε πολύ γρήγορα τι είναι σημαντικό, τι επηρεάζει την τελική γεύση και τι όχι».


Η Δωρίδα πάλι και φέτος πήρε τέσσερις γαλάζιες σημαίες για τις παραλίες της – dorida\nΗ Δωρίδα πάλι και φέτος πήρε τέσσερις γαλάζιες σημαίες για τις παραλίες της\nΑπό DoridaNews Team\t Στις Μάιος 13, 2015\nΤέσσερις παραλίες της Δωρίδας πήραν και φέτος «Γαλάζια σημαία» από την Ελληνική Εταιρία Προστασίας της Φύσης (ΕΕΠΦ), που είναι ο Εθνικός Χειριστής του Διεθνούς Προγράμματος “Γαλάζιες Σημαίες” στη χώρα μας.\nΠρόκειται για τις παραλίες Χιλιαδούς, Παραθάλασσου, Σεργούλας και Ερατεινής.\nΕπίσης σε 4 παραλίες και του Δήμου Δελφών δόθηκαν\n«γαλάζιες σημαίες» και συγκεκριμένα στις παραλίες Μαϊάμι, Τροκαντερό-Αγκάλι, Άγιοι Πάντες και Καλαφάτης\nΣύμφωνα με τα όσα ανακοινώθηκαν για τον νομό Αιτωλοακαρνανίας η μοναδική γαλάζια σημαία δόθηκε στην παραλία Ψανής στην Ναύπακτο.\nΝα πούμε ότι στην Ελλάδα συνολικά δόθηκαν 395 «γαλάζιες σημαίες» και η χώρα μας κατέχει την 3η θέση παγκοσμίως ανάμεσα σε 50 χώρες.\nΤα Κριτήρια του Διεθνούς Προγράμματος\nΓια να πάρει μια παραλία «γαλάζια σημαία» πρέπει να πληροί τις παρακάτω προϋποθέσεις:\n· Ποιότητα των νερών κολύμβησης που επιβεβαιώνεται με δειγματοληπτικούς ελέγχους όπως ορίζεται από την Ευρωπαϊκή Νομοθεσία.\n· Μη απόρριψη στην περιοχή βιομηχανικών και αστικών λυμάτων, χωρίς κατάλληλη επεξεργασία.\n· Συνεχής, περιοδικός καθαρισμός της ακτής από σκουπίδια, αποτσίγαρα κ.λπ.\n2. Η οργάνωση της ακτής\n· Συνεχής πληροφόρηση του κοινού για την ποιότητα των νερών κολύμβησης, με την ανάρτηση των επίσημων αποτελεσμάτων μικροβιολογικών αναλύσεων στον Πίνακα Ανακοινώσεων των ακτών.\n3. Η ασφάλεια των επισκεπτών\n· Εκπαιδευμένοι, πτυχιούχοι ναυαγοσώστες σε υπηρεσία, σύμφωνα με τις διατάξεις του Υπουργείο Οικονομίας, Υποδομών, Ναυτιλίας & Τουρισμού ή άμεση πρόσβαση σε τηλέφωνο για περίπτωση ανάγκης, σωστικά εφόδια και πρώτες βοήθειες.\n4. Προστασία φύσης – περιβαλλοντική ευαισθητοποίηση\n· Αναφορά στην οργάνωση δραστηριοτήτων του διαχειριστή ακτής, που να επιβεβαιώνουν και υλοποιούν το ενδιαφέρον του για το φυσικό περιβάλλον της ακτής και την ανάγκη προστασίας του.\n· Εκτέλεση συγκεκριμένων δράσεων περιβαλλοντικής εκπαίδευσης για τους επισκέπτες της ακτής.\nΗ αντιστασιακή Φωκίδα σε 1100 σελίδες του δημοσιογράφου Γιώργου Γάτου\nΜικρός και μεγάλος τελικός παιδικού πρωταθλήματος ΕΠΣ Φωκίδας 2014-15


Άνοιξη. | Τελευταίος ... πάντα\nΚαλημέρα! Καλώς σε βρήκα…\nΤι όμορφο το πλατανόφυλλο πάνω στο χιόνι!\nΤην άνοιξη την περιμένουμε όλοι με χαρά.\nΚαι εσείς που βρίσκεστε πιο κοντά στην φύση απ’ ότι εμείς την βλέπετε πρώτοι νάρχεται απο την γωνία…για εμάς κύριο προμήνυμα του ερχομού της είναι το μεγάλωμα της μέρας!\nΓειά σου κι εσένα Καρυάτιδα. Ελπίζω να εγκλιματίστηκες μετά την επιστροφή σου…\nΚαλή άνοιξη 🙂\nμη μου πεις οτι αγορασες ψηφιακη; η πρωτη σου με αρεσε πολυ πολυ.. οχι οτι με αφησε αδιαφορη η δευτερη 😉\nηλιος υπεροχος σημερα, να τον πιεις στο ποτηρι!\nγια καλα νεα πολυ δυσκολο το βλεπω.. σημερα πρωι πρωι ακουσαμε ολοι για το σεισμο στο Τοκυο :(((\nΈχω μια Canon A1000 IS. Την είχα πάρει γιατί επέμενε η γυναίκα μου. Ήθελε να βγάζει φωτογραφίες τα παιδιά. Η αγαπημένη μου όμως εξακολουθεί να παραμένει η Canon EOS 300. Μικρή μεν αλλά θαυματουργή! Και με φιλμ!\nΤο ότι σου άρεσε η πρώτη φωτογραφία είναι ιδιαίτερη τιμή για μένα, αφού το σχόλιο το κάνεις εσύ που έχεις τραβήξει πραγματικά υπέροχες φωτογραφίες, τις οποίες θαυμάζω… Νομίζω σου έχω πει ότι σε ζηλεύω γι΄αυτές…\nΕίδα κι εγώ τις εικόνες από την Ιαπωνία κι έπαθα πλάκα. Τι να πει κανείς;\nΣε λίγο, θα του γυρίσει την πλάτη και θα τον προσπεράσει αγέρωχα και αποφασιστικά. Και καλά θα του κάνει. Μας έπρηξε πια αυτός ο χειμώνας.\nΌσο για τις φωτογραφίες πολύ όμορφες και «ομιλητικές».\nΕις αναμονή και άλλων πιο ανοιξιάτικων και χρωματιστών.\nΚάθε εποχή έχει και τα καλά της πάντως… 😉\nΜύρισε Ανοιξη,ξαναμυριζει ζωή:),αντε παμε για καλοκαιράκι,θαλασσίτσα και ετσι…\nΘάλασσα, αλλά χωρίς καύσωνες φέτος παρακαλώ… Δεν τη μπορώ τη ζέστη…\nλυπαμαι αν σας το χαλαω, αλλα γυρευω καλοκαιρια…\nομως, και παλι κατι μικρο, αφου λιγο διαρκει η ανοιξη, σας βρηκα!\nΣ’ ευχαριστώ για τα άσματα. Η Edith Piaf είναι αγαπημένη.\nΟλοταχώς για το καλοκαίρι λοιπόν… 🙂\nστο εχω ξαναπει.. ειναι πολυ ευκολο να το κανεις, αρκει να ασχοληθεις..\n*ειχε μια υπεροχη λιακαδα το μεσημερι !!!\nΘα το κάνω κι αυτό, που θα πάει. Ειδικά με την καθοδήγηση τη δικιά σου και του καλού μου φίλου του thinks, θα γίνω αστέρι, χα, χα, χα… 😉\nΤι διαυγεια εχει το ΕΛΛΗΝΙΚΟ ΤΟΠΙΟ!!!…\nΤοση ειναι ΠΟΥ Η ΕΛΑΦΡΙΑ ΟΜΙΧΛΗ ΤΗΣ ΕΞΑΤΜΙΣΗΣ ΤΟΥ ΗΛΙΟΥ ΠΟΥ ΠΑΡΑΜΟΝΕΥΕΙ ΝΑ ΜΑΣ ΚΑΤΑΚΛΙΣΕΙ….\nΑΝΤΙ ΝΑ ΜΑΣ ΜΕΛΑΓΧΟΛΕΙ…ΟΠΩΣ ΣΤΙΣ ΧΩΡΕΣ ΤΟΥ ΒΟΡΡΑ…\nΜΑΣ ΤΥΛΙΓΕΙ ΜΕ ΜΙΑ ΠΛΑΣΤΙΚΟΤΗΤΑ ΟΝΕΙΡΟΥ…\nΟ ζωοδότης ήλιος είναι για τον τόπο τούτο και το λαό που κατοικεί εδώ ευλογία δοσμένη από το Σύμπαν. Χάρη σ’ αυτόν σμιλεύτηκε το υπέροχο μυαλό των προγόνων μας θαρρώ, αλλά και το δικό μας, που είναι λίγο τεμπέλικο όμως…\nΤην καλημέρα μου γιατρέ χορευταρά μου… 😉\nΑυτό το δέντρο – έμβλημά σου με «χτυπάει» κατευθείαν στην καρδιά! Κι εγώ λαχταράω την άνοιξη όπως όλοι, γιατί μου παραφάνηκε βαρύς τούτος ο χειμώνας. Η άνοιξη προσφέρει απλόχερα την ελπίδα και τη χαρά της αναγέννησης. Ετσι απλά, γιατί αυτό είναι φυσικό, δεν χρειάζεται να κάνουμε τίποτα!\nΔέντρο έμβλημα ε; Δεν έχεις κι άδικο… 😉\nΗ Άνοιξη πάντα έτσι είναι, η αναγέννηση της φύσης που γεμίζει με μυρωδιές και χρώματα μας αλλάζει τη διάθεση.\nΕγώ χιόνι δεν είδα. Ωστόσο, με το σημερινό «λιο» -όπως τον λέει η μικρή- μπορέσαμε και πήγαμε μια βόλτα να περπατήσουμε.\nΆντε, να ανοίξει λίγο ο καιρός να βγάζουμε τα μικρά καμιά βόλτα έξω να παίζουν.\nΚάτι μου θυμίζει το δέντρο! Το λογότυπο του Τελευταίου ανθίζει για Άνοιξη! ελπίζω και η ζωή το ίδιο! Θαυμάσιες φωτογραφίες!\nΕίδες, έχω λογότυπο ολοζώντανο!!! Ανάλογα με την εποχή αλλάζει…\nΑφού μου λες ότι οι φωτογραφίες είναι θαυμάσιες, νομίζω ότι θα το πάρω πάνω μου… (έστω λίγο!!!).\nΈλεγα ότι άμα πάρω καμιά καλή ψηφιακή θα γινόμουν καλός φωτογράφος σαν εσένα, αλλά τελικά νομίζω ότι απλώς κάνω όνειρα. Δεν έχω το ίδιο καλό μάτι με ‘σένα. (Ο καλός φωτογράφος είναι πάντα σε εγρήγορση, αλλιώς δεν μπορώ να εξηγήσω πως την ‘έκοψες’ τόσο γρήγορα την υπέροχη Μαργαρίτα… χα, χα, χα…!!! Οπότε δε σε φτάνω ποτέ…)\nΜπορείς να το πάρεις επάνω σου! Άλλωστε δεν ξέρω τι βλέπει κανείς σε μένα! ένα απλό Ελληνοπουλάκι είμαι. …ίσως να μου αρέσουν οι φωτογραφίες… αλλά πέρα απ’ αυτό ούτε καν έχω δουλέψει μέρα στη ζωή μου! ολο παίζω με φωτογραφικές μηχανές και κομπιούτερ!\nΠάντως, ούτε το κομπλιμέντο του γρήγορου ματιού δεν μου ανήκει, μια που ήταν η Μαργαρίτα που είδε εμένα και μου μίλησε πρώτη. Πάντως έχει και εκείνη Pentax DSLR οπότε το σχόλιο του γρήγορου φωτογραφικού ματιού πάει σε εκείνη! Εγώ κρατάω το ότι …της απήντησα!\nΕίσαι και μετριόφρων, χα, χα, χα… Το κοπλιμέντο αφορούσε την όμορφη Μαργαρίτα, αλλά τελικά ο όμορφος είσαι εσύ, ε; Να της μεταφέρεις το διάλογό μας, θα χαρεί πολύ… χα, χα, χα…\nΠάντα χαίρομαι τις συνομιλίες μας Δημήτρη και παρόλο που καμιά φορά σε πειράζω, αντιδράς πάντα πολύ όμορφα. Κρίμα που δεν είμαστε κοντά…


Viral video με κλαρίνα: Ρώτησα τον Χαρδαλιά πού θα κάνω Πασχαλιά - Ακούστε το! - Εφημερίδα ΛΑΟΣ Βέροια Ημαθίας\nViral video με κλαρίνα: Ρώτησα τον Χαρδαλιά πού θα κάνω Πασχαλιά - Ακούστε το!\n15 Απρ 2020 14:23\nViral video με φουλ ρυθμό και κλαρίνα κυκλοφορεί στο διαδίκτυο με τίτλο τραγουδιού: Ρώτησα τον Χαρδαλιά πού θα κάνω Πασχαλιά.\nΜε τα βλέμματα των πολιτών να είναι καθημερινά στραμμένα στον Νίκο Χαρδαλιά για την ενημέρωση σχετικά με τον κορονοϊό αλλά και τα μέτρα που λαμβάνονται και όσα αναμένεται να ληφθούν αυτή την Πασχαλιά. Οι δημιουργοί του viral video που ακολουθεί, είχαν σίγουρα έμπνευση...\nΣυγκεκριμένα, ο Νίκος και η Κέρκυρα εμπνεύστηκαν το τραγούδι«Ρώτησα τον Χαρδαλιά που να κάνω Πασχαλιά, και μου είπε μείνε σπίτι, που κυκλοφορεί η γρίπη και θα βγεις ξανά την Τρίτη».\nΜε 136 μηχανήματα εξοπλίζονται Κέντρα Υγείας και Ιατρεία της 3ης ΥΠΕ - Μεταξύ αυτών της Βέροιας, της Νάουσας και της Αλεξάνδρειας\n08 Μαρ 10:48\nΣύλλογος Μέριμνα Ατόμων με Αυτισμό: "Βοήθησε και εσύ να δημιουργήσουμε καινούρια όνειρα για τα παιδιά μας"\n08 Μαρ 10:41\n08 Μαρ 10:37\nΜήνυμα Δημάρχου Βέροιας για την Παγκόσμια Ημέρα Δικαιωμάτων της Γυναίκας\n08 Μαρ 10:27\nΜε 136 μηχανήματα εξοπλίζονται Κέντρα Υγείας και Ιατρεία της 3ης ΥΠΕ - Μεταξύ αυτών...\nΣύλλογος Μέριμνα Ατόμων με Αυτισμό: "Βοήθησε και εσύ να δημιουργήσουμε...\nΠροκατασκευασμένους οικίσκους στα νοσοκομεία Βέροιας και Νάουσας παρέδωσε ο...


Υπερκαλύπτεται το 10ετές ομόλογο - TheNewspaper.gr\n-114 min. ago-Άγιο Όρος – 40 μοναχοί έχουν χάσει τη ζωή τους από κοροναϊό – Σε εξέλιξη εισαγγελική έρευνα\n-109 min. ago-Μεσόγειος – Διάσωση εκατοντάδων μεταναστών τις τελευταίες ημέρες από σκάφη ΜΚΟ\n-94 min. ago-Απόλυση για τις δύο εργαζόμενες που εξέδιδαν πλαστά πιστοποιητικά στο Κ.Υ. Παλαμά\n-84 min. ago-Πειραιάς – Συνάντηση Μώραλη – Μενδώνη για τα εμβληματικά έργα\n-79 min. ago-BBC – Πώς ένας αγωγός φυσικού αερίου μπορεί να «ανεβάσει» τον λογαριασμό τηλεφώνου σας\n-59 min. ago-Θύμα βιασμού – «Με αυτά που φοράς τι περίμενες…» της είπε ο αστυνομικός – Είκοσι χρόνια μετά δεν έχει ξεχάσει\n-54 min. ago-ΗΠΑ – Κρατούμενοι υποβάλλουν μήνυση κατά φυλακής – Καταγγέλλουν ότι χρησιμοποιήθηκαν ως πειραματόζωα\n-44 min. ago-Ο Δήμος Τρικκαίων δίπλα στις μονογονεϊκές οικογένειες\n-39 min. ago-80 νέα θετικά κρούσματα covid στην Καρδίτσα\n-29 min. ago-Τρίτη δόση – Από εμβολιασμένοι γίνονται ανεμβολίαστοι την 1η Φεβρουαρίου – Ποια «προνόμια» χάνουν\nΠληροφορίες αναφέρουν πως το επιτόκιο διαμορφώθηκε στο 4,125% στο αρχικό guidance. Aν και οι πρώτες εκτιμήσεις για το επιτόκιο ήταν για 4,125%-4,25%, στη συνέχεια το επιτόκιο διαμορφώθηκε στο 4,125%. Μετά την πρώτη ώρα, λόγω της ισχυρής ζήτησης, το επιτόκιο υποχώρησε στο 3,90% με 4%.\nΟι προσφορές μία ώρα μετά το άνοιγμα του βιβλίου ξεπερνούσαν τα 10 δισ. ευρώ, ενώ το ποσό που θα αντλήσει το ελληνικό δημόσιο από την έκδοση θα διαμορφωθεί κοντά στα επίπεδα της έκδοσης του 5ετούς, στα 2 με 3 δισ. ευρώ, ανάλογα με την ζήτηση.\nΧθες, λίγο μετά την ανακοίνωση του ΟΔΔΗΧ για την εκκίνηση της διαδικασίας έκδοσης, το ράλι που κατέγραφαν τα ελληνικά ομόλογα το τελευταίο διάστημα πάτησε φρένο, με τους επενδυτές να «ζυγίζουν» αυτή την κίνηση από το οικονομικό επιτελείο μία ακριβώς εβδομάδα πριν το Eurogroup.\nΕν αναμονή μειώσεων στις τραπεζικές χρεώσεις


Αγαπημένες αυλές στο Χαλάνδρι! - vrilissianews.gr\nHome » ΒΟΡΕΙΑ ΠΡΟΑΣΤΙΑ » Αγαπημένες αυλές στο Χαλάνδρι!\nPosted on May 17, 2018 13:13 in ΒΟΡΕΙΑ ΠΡΟΑΣΤΙΑ // 0 Comments\nΑπό τις αγαπημένες και πιο πολυσύχναστες περιοχές στην πόλη το Χαλάνδρι έχει από ένα στέκι για τον καθένα. Για εκείνον που θέλει να βγει για καφέ με την παρέα, για εκείνον που θέλει να πιει ένα χαλαρό ποτό μετά το γραφείο, για εκείνον που θέλει να γευτεί απολαυστικά μεζεδάκια συνοδεία ελληνικής μουσικής, αλλά και για εκείνον που θέλει να απολαύσει ένα chic dinner.\nΜε κοινό παρανομαστή την εξωτερική τους αυλή, τα στέκια που ακολουθούν στο Χαλάνδρι ξέρουν πώς να μας κάνουν να νιώσουμε ότι, έστω και για λίγο, δεν βρισκόμαστε στο κλεινόν άστυ.\nAll day στέκια\nΜια από τις ομορφότερες αυλές της πόλης! Στο βάθος ενός διαδρόμου επί της Κηφισίας, στο ύψος του Χαλανδρίου, κρύβεται ένας ατμοσφαιρικός, δεντρόφυτος κήπος που θα σας κάνει να ξεχάσετε ότι βρίσκεστε σε απόσταση αναπνοής από την πολύβουη λεωφόρο. Το bar-restaurant Hide & Seek είναι από εκείνα τα μαγαζιά που σας κερδίζουν από την πρώτη στιγμή με το όμορφο περιβάλλον τους.\nΤώρα που μπήκε η άνοιξη, οι βραδιές στον πανέμορφο κήπο του είναι must! Ανοίγει από το πρωί σερβίροντας υπέροχο καφέ, φυσικούς χυμούς και snacks όλων των ειδών και συνεχίζει με προσεγμένα πιάτα από τη μεσογειακή κουζίνα με την υπογραφή του σεφ Δημήτρη Τσώτσου. Ένας άλλος λόγος για να το επισκεφτείτε είναι η δυνατή μπάρα του, η οποία σερβίρει τα ευφάνταστα cocktails των ταλαντούχων bartenders Σπύρου Κερκύρα, Λυκούργου Χριστοθανόπουλου και Γιάννη Ρούσσου, που ταιριάζουν ωραία με τα πιάτα του μενού και καλύπτουν κάθε γούστο.\nΟ χώρος θυμίζει μοντέρνο φιλικό σπίτι με μια πανέμορφη αυλή, το κεντρικό τεράστιο τραπέζι προκαλεί την παρεΐστικη διάθεση, ενώ ο κήπος του είναι όνειρο. Η σταθερή αξία του Χαλανδρίου βρίσκεται στη στοά της Πλάτωνος και δεν χρειάζεται περισσότερες συστάσεις. Εδώ θα απολαύσετε μοναδικά cocktails και καθαρά ποτά -ιδιαίτερη έμφαση δίνεται στις σπάνιες ετικέτες σε τζιν και ρούμι– με τιμές που δεν ξεφεύγουν.\nΗ cocktail list του Theory –αρκετά ευφάνταστη, πρωτότυπη και παιχνιδιάρικη- ονομάζεται «Voyager» και αποτελεί μια συλλογική δουλειά της barleader Λορέτας Τόσκα με την υπόλοιπη ομάδα των bartetenders του καθιερωμένου στεκιού. Η μπάρα του είναι πάντα κεφάτη, η εξυπηρέτηση είναι πολύ ευγενική και οι djs, αν και ασπάζονται με διαφορετικά μουσικά είδη, ξέρουν να κάνουν τον κόσμο να περνά καλά.\nΓια νόστιμα μεζεδάκια\nΈνα ταξίδι στο χρόνο και στην παράδοση σας περιμένει σε αυτό το νέο μεζεδοπωλείο που στεγάζεται σε ένα παλιό δίπατο σπίτι στο κέντρο του Χαλανδρίου. Το χειμώνα θα καθίσετε στη ζεστή και όμορφη σάλα, όπου κυριαρχούν τα στοιχεία της πέτρας και του ξύλου. Διακοσμημένη με αντίκες φερμένες από κάθε γωνιά της Ελλάδος, διατηρεί την αυθεντικότητα του παλιού.\nΗ νοσταλγική ατμόσφαιρα του χώρου είναι ό,τι πρέπει για μεζεδοκατάσταση υπό τους ήχους ελληνικής μουσικής. Ο κατάλογος περιλαμβάνει μια μεγάλη ποικιλία από κλασικούς μεζέδες με μοντέρνες πινελιές, οι οποίοι φτιάχνονται με επιλεγμένα, φρέσκα υλικά. Προτείνουμε ανεπιφύλακτα τα πουγκάκια μελιτζάνας, τα στριφτάρια Λήμνου με σύγκλινο και φέτα, το τζιγέρι τσιγαριστό με θυμάρι και την ποικιλία κρεάτων. Προσθέστε το διαλεχτό τσίπουρο, το χύμα κρασί Τυρνάβου και τις ετικέτες ούζου από τη Μυτιλήνη και έχετε όλα τα απαραίτητα συστατικά για να περάσετε φίνα. Η Ονειρία ανοίγει από νωρίς το πρωί σερβίροντας ελληνικό καφέ στη χόβολη κι άλλα παραδοσιακά ροφήματα, όπως βανίλια υποβρύχιο, σουμάδα, σαλέπι, καϊνάρι Αγιάσου, σπιτική βυσσινάδα και λεμονάδα.\nΚολοκοτρώνη 8, Χαλάνδρι, τηλ. 21 1403 5993, www.oneiria.gr, fb page: Ονειρία\nAποκριάτικο ξεφάντωμα στο Χαλάνδρι\nΟ «δράκος»… με το ποδήλατο! – Πως προσέγγιζε μαθήτριες στο Χαλάνδρι και την Αγία Παρασκευή!\nΧαλάνδρι: Μαθήματα γερμανικής λογοτεχνίας!\nΣύλληψη Γεωργιανού που «ξάφριζε» σπίτια σε Βριλήσσια και Χαλάνδρι!\nΧαλάνδρι: Το μόνο της ζωής του ταξίδειον στη Ρεματιά!


realme GT NEO 3: Επίσημο launch σε Ελλάδα & Ευρώπη! Ασύλληπτη εμπειρία φόρτισης στο 50% μέσα σε μόλις 5 λεπτά!\nΗ realme, η κορυφαία επωνυμία smartphone που είναι ανάμεσα στα 4 καλύτερα brand στην Ευρώπη, μόλις κυκλοφόρησε τη ναυαρχίδα της σειράς realme GT NEO 3: GT NEO 3 150W και GT NEO 3T Dragon Ball Ζ Έκδοση. Το GT NEO 3 παρέχει premium χαρακτηριστικά και μοναδικό ‘αγωνιστικό’ design εμπνευσμένο από τους αγώνες ράλλυ, με αποκορύφωμα τη γρήγορη φόρτιση 150W, τον ισχυρό επεξεργαστή Dimensity 8100 5G και τον ειδικά κατασκευασμένο ανεξάρτητο επεξεργαστή οθόνης.\nGT NEO 3 – Το smartphone με την ταχύτερη φόρτιση στον κόσμο με 150W\nGT Neo 3,Realme


Ἀναβάσεις: Γέροντος Παϊσίου του Αγιορείτου. Λόγοι Β΄ Μέρος 4ον Κεφάλαιο 3ον.1)«Ο Θεός φροντίζει πάντα για το καλό μας » 2)«Αιτείτε και δοθήσεται υμίν»\n- Όποτε χρειάζεται νά βοηθήσουν, όχι όποτε νομίζουμε εμείς ότι χρειάζεται νά βοηθήσουν. Βοηθούν δηλαδή, όταν αυτό μάς ώφελή. Κατάλαβες;\nΈνα παιδί π.χ. ζητάει άπό τόν πατέρα του μοτοσακό, άλλα ό πατέρας του δέν τού παίρνει. Τό παιδί τού λέει: «Τό θέλω τό μοτοσακό, γιατί κουράζομαι νά πηγαίνω με τά πόδια, παιδεύομαι». Ό πατέρας του όμως δέν τού παίρνει μοτοσακό, γιατί φοβάται μή σκοτωθή. «Θά σου πάρω αργότερα αυτοκίνητο», τού λέει. Βάζει λοιπόν χρήματα στην Τράπεζα καί, όταν μαζευτούν, θά τού πάρη αυτοκίνητο.\nΈτσι καί οί Άγιοι ξέρουν πότε πρέπει νά μάς βοηθήσουν.\n- Γέροντα, τό έλεος τού Θεού πώς τό νιώθουμε;\n- Τό έλεος τού Θεού είναι ή θεία παρηγοριά πού νιώθουμε μέσα μας. Τά φέρνει έτσι ό Θεός, ώστε νά\nμήν άναπαυώμαστε στην ανθρώπινη παρηγοριά καί νά καταφεύγουμε στην θεία. Βλέπεις, οι Έλληνες λ.χ. της Αυστραλίας, επειδή βρέθηκαν τελείως μόνοι τους, πλησίασαν τόν Θεό περισσότερο από άλλους ξενιτεμένους, όπως της Γερμανίας, πού ήταν πιό κοντά στην πατρίδα καί βρήκαν εκεί καί άλλους Έλληνες.\nΉ δυσκολία πολύ τους βοήθησε να γαντζωθούν στον Θεό. Όλοι ξεκίνησαν μέ μια βαλίτσα, βρέθηκαν μακριά από τήν πατρίδα, μακριά άπό τους συγγενείς- έπρεπε νά βρουν δουλειά, νά βρουν δάσκαλο γιά τά παιδιά τους κ.λπ., χωρίς βοήθεια άπό πουθενά.\nΓι' αυτό στράφηκαν στον Θεό καί κράτησαν τήν πίστη τους. Ένώ στην Ευρώπη οι Έλληνες πού δεν είχαν αυτές τις δυσκολίες, δέν έχουν αυτήν τήν σχέση μέ τόν Θεό.\n«Αιτείτε και δοθήσεται υμίν»\n- Γέροντα, γιατί πρέπει νά ζητάμε άπό τόν Θεό νά μας βοηθάη, αφού ξέρει τις ανάγκες μας;\n- Γιατί υπάρχει ελευθερία. Καί μάλιστα, όταν πονάμε γιά τόν πλησίον μας καί Τόν παρακαλούμε νά τόν βοηθήση, πολύ συγκινείται ό Θεός, γιατί τότε επεμβαίνει, χωρίς νά παραβιάζεται το αυτεξούσιο.\nΌ Θεός έχει όλη τήν καλή διάθεση νά βοηθήση τους ανθρώπους πού υποφέρουν. Γιά νά τους βοηθήση όμως, πρέπει κάποιος νά Τόν παρακάλεση.\nΓιατί, αν βοηθήση κάποιον, χωρίς κανείς νά Τόν παρακάλεση, τότε ό διάβολος θά διαμαρτυρηθη καί θά πή: «Γιατί τόν βοηθάς καί παραβιάζεις το αυτεξούσιο; Αφού είναι αμαρτωλός, ανήκει σ' έμενα». Έδώ βλέπει κανείς καί τήν μεγάλη πνευματική αρχοντιά τοϋ Θεού, πού ούτε στον διάβολο δίνει το δικαίωμα νά διαμαρτυρηθη.\nΓι' αυτό θέλει νά Τόν παρακαλούμε, γιά νά έπεμβαίνη -καί θέλει ό Θεός νά έπεμβαίνη αμέσως, αν είναι για το καλό μας -, και νά βοηθάη τά πλάσματα Του ανάλογα μέ τις ανάγκες τους. Για τόν κάθε άνθρωπο ενεργεί ξεχωριστά, όπως συμφέρει στον καθέναν καλύτερα.\nΌ Θεός λοιπόν άλλα και οι Άγιοι γιά νά βοηθήσουν, πρέπει ό ϊδιος ό άνθρωπος νά το θέλη και νά τό ζητά, αλλιώς δεν επεμβαίνουν.\nΌ Χριστός ρώτησε τόν παράλυτο: «Θέλεις υγιής γενέσθαι;» Αν δέν θέλη ό άνθρωπος, τό σέβεται ό Θεός.\nΑν κάποιος δέν θέλη νά πάη στον Παράδεισο, ό Θεός δέν τόν παίρνει. Έκτος αν ήταν αδικημένος και είχε άγνοια, οπότε δικαιούται τήν θεία βοήθεια.\nΔιαφορετικά, δέν θέλει νά έπέμβη ό Θεός. Ζητά κανείς βοήθεια, και ό Θεός καί οι Άγιοι τήν δίνουν. Μέχρι νά άνοιγοκλείσης τά μάτια σου, έχουν κιόλας βοηθήσει. Μερικές φορές δέν προλαβαίνεις ούτε νά τά άνοιγοκλείσης· τόσο γρήγορα βρίσκεται ό Θεός δίπλα σου.\n«Αιτείτε καί δοθήσεται», λέει ή Γραφή. Αν δέν ζητάμε βοήθεια άπό τόν Θεό, θά σπάζουμε τά μούτρα μας. Ένώ, όταν ζητάμε τήν θεία βοήθεια, ό Χριστός μάς δένει μέ ένα σχοινάκι μέ τήν Χάρη Του καί μάς συγκρατεί. Φυσάει ό αέρας άπό έδώ- εκεί, άλλα, επειδή είμαστε δεμένοι, δέν κινδυνεύουμε. Όταν όμως ό άνθρωπος δέν καταλαβαίνη ότι ό Χριστός εϊναι πού τόν κρατάει, λύνεται πλέον άπό τό σχοινάκι καί τόν χτυπούν οι άνεμοι άπό 'δώ καί άπό 'κεΐ καί ταλαιπωρείται.\nΝά ξέρετε, μόνον τά πάθη καί οί αμαρτίες είναι δικές μας. Ό,τι καλό κάνουμε είναι άπό τόν Θεό, ό,τι ανοησίες κάνουμε είναι δικές μας.\nΛίγο ή Χάρις τού Θεού νά μάς άφήση, τίποτε δέν μπορούμε νά κάνουμε. Όπως στην φυσική ζωή, λίγο τό οξυγόνο νά μάς πάρη ό Θεός, αμέσως θά πεθάνουμε, έτσι καί στην πνευματική ζωή, λίγο άν μάς αφαίρεση τήν θεία Χάρη, πάει, χαθήκαμε.\nΜιά φορά ένιωθα στην προσευχή μιά αγαλλίαση. Ώρες στεκόμουν όρθιος καί δεν ένιωθα καθόλου κούραση. Όσο προσευχόμουν, ένιωθα μιά γλυκεία ξεκούραση, κάτι πού δεν μπορώ νά το εκφράσω. Ύστερα μου πέρασε ένας λογισμός ανθρώπινος: επειδή μου λείπουν δυό πλευρά και εύκολα κρυώνω, σκέφθηκα, για νά μη χάσω αυτήν τήν κατάσταση και νά προχωρήσω όσο πάει, νά πάρω ένα σάλι, νά τυλιχθώ, μήπως αργότερα κρυώσω.\nΜόλις δέχθηκα αυτόν τον λογισμό, αμέσως σωριάσθηκα κάτω. Έμεινα πεσμένος κάτω μισή ώρα περίπου καί μετά μπόρεσα νά σηκωθώ νά πάω στο κελλί νά ξαπλώσω.\nΠροηγουμένως, όσο προχωρούσα στην προσευχή, ένιωθα σάν ένα πούπουλο, ένα έλάφρωμα, μιά αγαλλίαση, πού δεν εκφράζεται.\nΜόλις όμως δέχθηκα αυτόν τον λογισμό, σωριάσθηκα κάτω. Άν έφερνα έναν υπερήφανο λογισμό καί έλεγα λ.χ. «ζήτημα είναι, άν υπάρχουν δύο- τρεΐς σέ τέτοια κατάσταση», τότε είναι πού θά πάθαινα ζημιά. Σκέφθηκα ανθρώπινα, όπως σκέφτεται ό κουτσός νά πάρη τά δεκανίκια του, όχι δαιμονικά. Ήταν ένας φυσικός λογισμός, άλλα και πάλι είδες τί έπαθα.\nΤό μόνο πού έχει ό άνθρωπος είναι μιά διάθεση και ανάλογα μέ αυτήν τον βοηθάει ό Θεός. Γι' αυτό λέω, όσα αγαθά έχουμε είναι δώρα τού Θεού. Τά έργα μας είναι μηδέν καί οί αρετές μας είναι μία συνέχεια άπό μηδενικά.\nΈμεΐς θά προσπαθούμε νά προσθέτουμε συνέχεια μηδενικά καί νά παρακαλούμε τον Χριστό νά βάλη τήν μονάδα στην αρχή, γιά νά γίνουμε πλούσιοι. Έάν δέν βάλη τήν μονάδα ό Χριστός στην αρχή, χαμένος ό κόπος μας.\n1. Ματθ. 7, 7.\n2. Ίω. 5, 6.\nΑπόσπασμα από τις σελίδες 284 -287 του βιβλίου:\nΑναρτήθηκε από ΔΣΑ στις 20:56


Τρεις Έλληνες στο World Tour της Ουγγαρίας - SPORTSFEED\nΣυνέχεια στη Βουδαπέστη και στα τουρνουά της διεθνούς ομοσπονδίας επιτραπέζιας αντισφαίρισης για τους Τόλιου, Γκιώνη και Σγουρόπουλο με το τουρνουά της παγκόσμιας ομοσπονδία World Tour Hungarian Open.\nΣτο I.T.T.F. World Tour Hungarian Open που ξεκινά αύριο και διαρκεί μέχρι την προσεχή Κυριακή στην ουγγρική πρωτεύουσα και θα αγωνιστούν τρεις αθλητές της προολυμπιακής ομάδας, ο Παναγιώτης Γκιώνης, ο Γιάννης Σγουρόπουλος και η Κατερίνα Τόλιου. Το πρόγραμμα περιλαμβάνει όλα τα ατομικά αγωνίσματα και τα ελληνικά χρώματα θα εκπροσωπηθούν και στο διπλό γυναικών όπου η Τόλιου θα συνεργαστεί με την Αιγύπτια Ντίνα Μεσρέφ, πρώην συμπαίκτριά της στον Δ.Α.Ο. Ταύρου και τη σουηδική Στόρφορς. Το όπεν, που ανήκει στη δεύτερη κατηγορία δυναμικότητας της I.T.T.F., συγκεντρώνει πάνω από 300 άνδρες και γυναίκες και με εξαίρεση την παγκόσμια πρωταθλήτρια Κίνα όλες τις μεγάλες δυνάμεις του αθλήματος. Οι Έλληνες πρωταθλητές περνάνε από τη διαδικασία των προκριματικών.\nΣτο απλό ανδρών ο Γκιώνης προχωρά χωρίς αγώνα στον 2ο προκριματικό γύρο (σ.σ. των 128) κι εκεί θα συναντήσει αύριο τον νικητή από τον αγώνα Ζουλ Ρολάν (Γαλλία)-Μαουρίτσιο Μπερνάλες (Χιλή). Ο Σγουρόπουλος έχει επίσης bye στους 256 και μετά θ’ αντιμετωπίσει τον Γκαστόν Άλτο από την Αργεντινή. Συνολικά οι αθλητές πρέπει να περάσουν τέσσερις προκριματικούς γύρους για να μπουν στο ταμπλό ι αυτό μαρτυρά τη μεγάλη δυσκολία. Στο απλό γυναικών τα προκριματικά αρχίζουν από τις 128 και η Τόλιου κληρώθηκε με τη Σαμπίνα Σουργιάν από τη Σερβία. Αξιοσημείωτο ότι αν νικήσει θα βρει μπροστά της την Ντίνα Μεσρέφ, η οποία ως 1ο φαβορί των προκριματικών τοποθετήθηκε στην κορυφή του ταμπλό. Η πρωταθλήτρια Ελλάδας και η αριστερόχειρας Αιγύπτια, που πανηγύρισαν πέρσι στον Δ.Α.Ο. Ταύρου την κατάκτηση του πρωταθλήματος, παίζουν μαζί στο διπλό γυναικών. Για τον 1ο προκριματικό γύρο θα κοντραριστούν αύριο με τις Γκαμπριέλα Ντίσκεβιτς/Αγκάτα Ζακρέβσκα από την Πολωνία. Η πρόκριση απαιτεί δύο νίκες.


Γνωρίστε τον Χαράλαμπο Γαλουζή, απόφοιτο του Τμ. Βιολογίας και μεταδιδακτορικό ερευνητή στη Χαϊδελβέργη | University of Patra Alumni\nΓνωρίστε τον Χαράλαμπο Γαλουζή, απόφοιτο του Τμ. Βιολογίας και μεταδιδακτορικό ερευνητή στη Χαϊδελβέργη\nΟ Δρ. Χαράλαμπος Γαλουζής, απόφοιτος του τμήματος Βιολογίας του Πανεπιστημίου Πατρών και νυν μεταδιδακτορικός ερευνητής στο Ευρωπαϊκό Εργαστήριο Μοριακής Βιολογίας στη Χαϊδελβέργη, ανακαλύπτει έναν γενετικό μηχανισμό που ελέγχει το φυλετικό διμορφισμό.\nΣχεδόν σε όλο το ζωικό κόσμο αρσενικά και θηλυκά διαφέρουν στο τρόπο που φαίνονται, συμπεριφέρονται καθώς και λειτουργούν. Αυτό το φαινόμενο που ονομάζεται φυλετικός διμορφισμός συναντάται ακόμα και στη προδιάθεση καθώς και την εξέλιξη αρκετών ασθενειών. Στις περισσότερες περιπτώσεις αυτός ο διμορφισμός είναι αποτέλεσμα διαφορών στο επίπεδο της έκφρασης το γονιδίων. Τι είναι όμως αυτό που ρυθμίζει αυτές τις διαφορές έχοντας στο μυαλό μας ότι αρσενικά και θηλυκά μοιράζονται σχεδόν αυτούσια όλο τους το γονιδίωμα;\nΣτη μελέτη που δημοσιεύτηκε στο έγκριτο επιστημονικό περιοδικό Science, ο Χ. Γαλουζής μαζί με τον B. Prud’homme βρίσκουν λύση σε αυτό το ερώτημα μελετώντας τη φρουτόμυγα. Πιο συγκεκριμένα, μελετώντας το γονίδιο yellow που βρίσκεται στο Χ χρωμόσωμα της φρουτόμυγας κι επομένως, βρίσκεται σε 2 αντίγραφα στο θηλυκά (ΧΧ) και σε ένα στα αρσενικά (ΧΥ), έχει την ικανότητα να αλληλεπιδρά με το αντίγραφό του και να ρυθμίζει την έκφραση του. Επομένως αυτή η αλληλεπίδραση μπορεί να συμβεί μόνο στα θηλυκά δίνοντας έτσι μια διαφορετική ρυθμιστική δυναμική στα γονίδια που βρίσκονται στο Χ χρωμόσωμα. Ρίχνοντας περαιτέρω φως στο μοριακό μηχανισμό, ανακάλυψαν τις αλληλουχίες του γονιδίου καθώς και μια «αρχιτεκτονική» πρωτεΐνη, που είναι απαραίτητες για αυτή τη ρύθμιση.\nΗ νέα αυτή μελέτη ανοίγει το δρόμο για τη μοριακή πλέον κατανόηση των φυλετικών διαφορών. Είναι νωρίς να πούμε αν ο ίδιος ακριβώς μηχανισμός θα λειτουργεί στον άνθρωπο αλλά είναι αρκετά πιθανό.\nΠροηγούμενος Γνωρίστε τον Σεραφείμ Τσούκα, απόφοιτο Τμ. Οικονομικών Επιστημών, καθηγητή στο Glasgow University\nΕπόμενο ΥΠΟ ΤΗΝ ΑΙΓΙΔΑ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ ΠΡΑΓΜΑΤΟΠΟIΕΙΤΑΙ ΤΗΛΕ-ΗΜΕΡΙΔΑ ΤΗΣ ΟΙΚΟΛΟΓΙΚΗΣ ΚΙΝΗΣΗΣ ΠΑΤΡΑΣ


Χωρισμός «βόμβα» στην ελληνική showbiz. Επιβεβαιώθηκε με... unfolllow! - MagazinoMou\nHomeLifestyleΧωρισμός «βόμβα» στην ελληνική showbiz. Επιβεβαιώθηκε με… unfolllow!\nΟι δυο τους, προσπαθούν να αφήσουν στο παρελθόν το άσχημο συμβάν που στιγμάτισε την ζωή τους ωστόσο, φήμες ήθελαν το ζευγάρι να έχει χωρίσει το τελευταίο διάστημα!\nΜάλιστα, ο Ηλίας Βρεττός είχε παραχωρήσει συνέντευξη στο περιοδικό Down Town, ξεκαθαρίζοντας το τοπίο για την Σοφία Φύρου. Συγκεκριμένα, είχε πει: «Δεν έχω δηλώσει ποτέ ότι η οδηγός είναι σύντροφός μου. Είναι φίλη μου. Εννοείται ότι είχαμε επαφή μετά το ατύχημα…»


Κύριος στόχος είναι η προετοιμασία των φοιτητών και η υποστήριξη των αποφοίτων Με τον τρόπο αυτό βοηθάτε το Γραφείο Διασύνδεσης να αναβαθμίσει τις .3 Δεκ. 2018 Συγκεκριμένα ο Αλέξης Τσίπρας είπε: «Όταν έλθει το πλήρωμα του χρόνου να δούμε με ένα συντεταγμένο τρόπο, πώς θα προχωρήσει αυτή.Mixcoco Greece - Beauty VI - Ύδρας 156, 24131 Kalamáta - Rated 4.9 based on 133 Reviews "love mixcoco".\nΕίναι ασφαλής για όλες τις περιοχές όπου η τριχοφυΐα αφαιρείται και με τις συμβατικές μεθόδους.Σώματος • Αδυνάτισμα Endermologie αλλά και μετά την ολοκλήρωση των εφαρμογών. το αποτέλεσμα μετά.από τα αντίστοιχα της τυπικής εκπαίδευσης, κυρίως ως προς τις αρχές, το περιεχόμενο, τη διδακτική μεθοδολογία και την αξιολόγηση των εκπαιδευομένων.Μιχαλάκης αφού ολοκλήρωσε την αυτοψία, συζήτησε τρόπους και λύσεις για την καλύτερη αποκατάσταση του.\n4 τρόποι να ενισχύσετε τα Soft Skills σας σύμφωνα με τον συνιδρυτή του LinkedIn! Παρ, 08/03/2019 - 09: Η εικόνα, τα κιλά μας και η κριτική των άλλων. Τρίτη .Η υλοποίηση του συγκεκριμένου έργου είναι απαραίτητη για την επέκταση και ανάπτυξη των ερευνητικών.Αποδοχή! Χρησιμοποιώντας αυτόν τον ιστότοπο, συμφωνείτε με την χρήση των cookies, σύμφωνα με τις οδηγίες μας. Περισσότερα εδώ! Cookie Consent plugin .\nΠώς να χάσετε βάρος για τη μεθοδολογία των e. Malysheva διατροφή καρκίνου του μαστού για τη θεραπεία και την πρόληψη των ασθενειών Κατεβάστε το δωρεάν audiocourses από Μπόρις zhalilo για αδυνάτισμα.στο φιλμ “Περιφρόνηση” του Ζαν Λυκ Γκοντάρ – η τελευταία μού ενέπνευσε μάλιστα τη συλλογή για την άνοιξη και το καλοκαίρι του.1 Νοεμ. 2018 Ο φασισμός δεν ορίζεται από τον αριθμό των θυμάτων, αλλά από τον τρόπο που τα σκοτώνει. Jean-Paul Sartre, 1905-1980, Γάλλος φιλόσοφος.\nPrevious article Αδυνάτισμα ξενοδοχεία spa\nNext article πώς να χάσουν βάρος και σφίξτε zhivnt


ΕΠΙΤΡΟΠΗ ΕΝΗΜΕΡΩΣΕΩΣ ΕΠΙ ΤΩΝ ΕΘΝΙΚΩΝ ΘΕΜΑΤΩΝ: Η ιστορική αλήθεια για τους Ελληνες Αρβανίτες\nΣτα Βαλκάνια και στη Μικρά Ασία έχουμε παρατηρήσει και άλλα φαινόμενα όπου η διάλεκτος διαφέρει από την πραγματική εθνική ταυτότητα. Εχουμε δει Ελληνες να μιλούν ελληνοβουλγαρικές διαλέκτους στη Μακεδονία, τουρκικά στην Καππαδοκία, βλαχικά στη Θεσσαλία και την Ηπειρο, παραμένοντας ταυτόχρονα πιστοί στην ελληνική πατρίδα και την Ορθόδοξη Εκκλησία. Αντιθέτως, έχουμε δει Τουρκοκρητικούς και Τουρκοκυπρίους να μιλούν ελληνικά αλλά να έχουν ανθελληνικό φρόνημα και να σφάζουν Ελληνες. Οι σοβαροί μελετητές παραδέχονται ότι κατά τους προηγούμενους αιώνες, στα εδάφη όπου έζησε ο Ελληνισμός, η Ορθοδοξία και όχι το γλωσσικό ιδίωμα ήταν το κύριο στοιχείο διατηρήσεως της ελληνικότητας. Η γλώσσα μας είναι βεβαίως σημαντικότατο στοιχείο της εθνικής μας ιδιοπροσωπίας, αλλά οι αρβανιτόφωνοι, σλαβόφωνοι και γενικά αλλόγλωσσοι και δίγλωσσοι αδελφοί μας είναι εξίσου Ελληνες.\nΕτικέτες Επιτροπή-Ιστορία, Επιτροπή-Πολιτισμός


Ξενοδοχεία κοντά σε Çelebi Mehmet Camii - Βρείτε προσφορές ξενοδοχείων\nΞενοδοχεία κοντά σε Çelebi Mehmet Camii\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Çelebi Mehmet Camii. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Çelebi Mehmet Camii παραπάνω.\nΕνοικίαση αυτοκινήτου σε: Söğüt\nΞενοδοχεία σε Söğüt\nΞενοδοχεία κοντά σε Çifte Minareli Hamidiye Camii


Γ. Καπουτζίδης: ''Είμαι κατά της μόδας με τις ίντριγκες και τις κόντρες''! - Tlife.gr\n09.12.2010 | 20:00\nΤον είδαμε να εκνευρίζεται με την κόντρα μεταξύ Νέγκα - Πολυχρονίδη. Ακούστηκε μάλιστα πως απείλησε ότι θα παραιτηθεί αν δινόταν συνέχεια: ''Ποτέ δεν απείλησα ότι θα εγκαταλείψω το σόου. Δεν τα παρατάω εγώ αλλά ούτε και θα άφηνα να διαρρεύσει το υποτιθέμενο: σας παρατάω και φεύγω. Εκτιμώ τη Μαριάννα και την Αθηναϊδα, έχουν στεναχωρηθεί και οι δύο και αυτό στενοχωρεί και μένα. Θέλω να λυθεί εκτός κάμερας και περιοδικών. Κατανοώ και τις δυο πλευρές. Και αυτές καταλαβαίνουν εμένα που ήρθα σε δύσκολη θέση. Σε τελική ανάλυση, πηγαίνω με ενθουσιασμό κάθε Κυριακή. Γιατί να χάσω τη χαρά μου; Φοβάμαι μήπως γίνει κάτι και χαλάσει όλο αυτό το σόου που τόσο απολαμβάνω. Εξάλλου είμαι κατά τις μόδας με τις ίντριγκες και τις κόντρες. Εκείνοι που περιμένουν την ίντριγκα από εμάς ας αλλάξουν κανάλι''.


Εθελοντικές δράσεις και προσφορές προς το Κοινωνικό Παντοπωλείο του Δήμου Καρδίτσας - Δήμος Καρδίτσας\nΕθελοντικές δράσεις και προσφορές προς το Κοινωνικό Παντοπωλείο του Δήμου Καρδίτσας\nΑρχικήΕθελοντισμός, ειδικές ομάδες & αλληλεγγύηΕθελοντικές δράσεις και προσφορές προς το Κοινωνικό Παντοπωλείο του Δήμου Καρδίτσας\nΤο Κοινωνικό Παντοπωλείο του Δήμου Καρδίτσας διανύει τον 2ο μήνα του 3ου τετραμήνου λειτουργίας. Λόγω των ημερών του Πάσχα, τα τρόφιμα στους ωφελούμενους για το μήνα Μάιο, διανεμήθηκαν την Πέμπτη 28/04/16.\nΌλα τα τρόφιμα είναι προσφορά πολιτών είτε από δική τους πρωτοβουλία, είτε μετά από δράσεις, τις οποίες οργανώνει η Ομάδα Έργου. Για τον λόγο αυτό η ομάδα έργου του Κοιν. Παντοπωλείου ευχαριστεί:\nΤον κ. Δημήτρη Ρήτα με τον θίασό του, οι οποίοι αφιλοκερδώς προσέφεραν με την παράσταση «Του χωριού το κοινοβούλιο», καθώς και όλους τους συμπολίτες , που αντί εισιτηρίου προσέφεραν τρόφιμα για το Κοινωνικό Παντοπωλείο. Τέτοιες ενέργειες αποτελούν παράδειγμα και ευχόμαστε να βρουν μιμητές.\nΤον Προϊστάμενο της δευτεροβάθμιας εκπαίδευσης , τους Δ/ντές, τους Καθηγητές, τους μαθητές του 1ου ,2ου, 3ου, 4ου, 5ου, 6ου, 7ου Γυμνασίων 1ου, 2ουΛυκείων 1ου, και 2ου ΕΠΑΛ, που ανταποκρίθηκαν στο κάλεσμά μας για την συμμετοχή των ομάδων από κάθε σχολείο για γκράφιτι σε καινούργιους κάδους ανακύκλωσης του Δήμου, ενώ κάποια τμήματα των ανωτέρω σχολείων προσέφεραν τρόφιμα για το σκοπό του Κοινωνικού Παντοπωλείου. Ήταν μια πρωτότυπη δράση, που είχε ανταπόκριση παρότι ήταν μικρός ο χρόνος προετοιμασίας. Τα παιδιά ενθουσιάστηκαν, οι κάδοι επεστράφησαν στα σχολεία και ευχόμαστε κάθε χρόνο αυτή η δράση να επεκταθεί και να καθιερωθεί ως θεσμός.\nΤο Τοπικό Τμήμα Κοινωνικών Λειτουργών Καρδίτσας του Συνδέσμου Κοινωνικών Λειτουργών Ελλάδος, που προσέφερε ποσότητα λαδιού εις μνήμη της συναδέλφου τους Ευαγγελίας Χαλβατζά, Κοινωνικής Λειτουργού.\nΤους υπαλλήλους της Δ/νσης Πρόνοιας, οι οποίοι προσέφεραν ποσότητα λαδιού για τους σκοπούς του Κοινωνικού Παντοπωλείου, αντί στεφάνου εις μνήμη του Νικολάου Τίγκα πατέρα συναδέλφου τους.


Κώστας Σκανδαλίδης: «Κυβέρνηση χωρίς σχέδιο για την εκπαίδευση» – Κίνημα Αλλαγής\nΚώστας Σκανδαλίδης: «Κυβέρνηση χωρίς σχέδιο για την εκπαίδευση»\nΚώστας Σκανδαλίδης: «Κυβέρνηση χωρίς σχέδιο για την εκπαίδευση»2021-09-202021-09-20https://kinimaallagis.gr/gggg/uploads/2022/06/logo-pasok-kinal-white-web-1.pngΚίνημα Αλλαγήςhttps://kinimaallagis.gr/gggg/uploads/2021/09/09082-4.jpg200px200px\nΟμιλία Κοινοβουλευτικού Εκπροσώπου του Κινήματος Αλλαγής, Κώστα Σκανδαλίδη, στην συζήτηση της υπ’ αριθ. 24/19/27.5.2021 επίκαιρης επερώτησης, αρμοδιότητας Υπουργείου Παιδείας και Θρησκευμάτων, της Προέδρου κυρίας Φωτεινής (Φώφης) Γεννηματά και 21 Βουλευτών της Κοινοβουλευτικής Ομάδας του Κινήματος Αλλαγής, με θέμα: «Η ελληνική κοινωνία αγωνιά για την Εκπαίδευση και το μέλλον των παιδιών της ενώ το Υπουργείο Παιδείας εφησυχάζει και περιορίζεται σε ανακοινώσεις μεγαλεπήβολων σχεδίων».\n«Ο τόπος μας είναι κλειστός, όλο βουνά, που έχουνε σκεπή τον χαμηλό ουρανό μέρα και νύχτα» έγραφε ο Γιώργος Σεφέρης για την πατρίδα μας πώς την έβλεπε μέσα από τη δική του ματιά. Θυμάμαι μικρό παιδί που είχα διαβάσει ένα πολύ μικρό βιβλίο του φιλόσοφου Αξελού, όπου έλεγε σε μια αποστροφή «Ξέρετε ποια είναι η διαφορά ανάμεσα στους Ισραηλινούς και στους Έλληνες; Ότι οι Ισραηλινοί άκουσαν τους προφήτες τους, ενώ οι Έλληνες δεν άκουσαν τους ποιητές και τους φιλοσόφους τους».\nΔεν είναι μόνο η επέτειος για τον Σεφέρη. Θεωρώ ότι αυτό που είπα τώρα είναι απόλυτα συναφές με την παιδεία, για την οποία σήμερα εγκαλούμε την Κυβέρνηση. Διότι η αξεπέραστη πολιτισμική μας κληρονομιά καθιστά την ελληνική παιδεία στοιχείο της ταυτότητας του Έλληνα, αν θέλει αυτός στη σύγχρονη εποχή να συγκεντρώνει τα τρία βασικά στοιχεία που όλοι θέλουμε για μια εποχή αναγέννησης και για τη χώρα μας: Να είναι ουμανιστής, να είναι πατριώτης και να είναι δημοκράτης και προοδευτικός άνθρωπος.\nΑν, λοιπόν, στη σημερινή συνθήκη με τη σημερινή κρίση και με τις καταιγιστικές αλλαγές που γίνονται θέλουμε να σκεφτούμε, να οραματιστούμε για την ελληνική παιδεία, θα έπρεπε οποιαδήποτε έγνοια μας, οποιαδήποτε φροντίδα μας, οποιοδήποτε μέτρο μας να συμβάλουν αποφασιστικά σε αυτόν τον στόχο.\nΙσχυρίζομαι, κυρία Υπουργέ, ότι για να πάει η παιδεία μας σε αυτόν τον στόχο, δεν έχετε κανένα ολοκληρωμένο σχέδιο και δεν κάνετε τίποτα και καμία εκπαιδευτική μεταρρύθμιση. Κάνετε μικροδιευθετήσεις, όχι μεταρρυθμίσεις.\nΣας άκουσα με πάρα πολύ μεγάλη προσοχή για τα δεκάδες μέτρα που επαναλαμβάνετε σε κάθε ευκαιρία, για επιμέρους μικρές ψηφίδες στην εκπαιδευτική πολιτική που δεν συνιστούν καμία αλλαγή για το σχολείο και που, σε τελευταία ανάλυση, έρχονται σε μεγάλη αντίθεση με την κοινή γνώμη. Ανατρέπουν την εικόνα που έχει ο μέσος πολίτης για το σχολείο; Δεν την ανατρέπουν. Γιατί ο μέσος πολίτης για το σχολείο θα ήθελε ένα ολοκληρωμένο σχέδιο αντιμετώπισης της πανδημίας. Να μη βλέπει μετά από δύο χρόνια να συνωθούνται μαθητές στα θρανία. Να μη βλέπει μετά από δύο χρόνια να υπάρχουν ακόμα κοντέινερς. Να μη βλέπει μετά από δύο χρόνια το μαθησιακό κενό. Να μη βλέπει μετά από δύο χρόνια την αδυναμία να παρακολουθήσει ο μαθητής και να νιώθει ο ίδιος την αγωνία τι θα γίνει. Να μη βλέπει μετά από δύο χρόνια άλλον έναν πειραματισμό για την είσοδο στα πανεπιστήμια. Να μη βλέπει εν τέλει μετά από δύο χρόνια όλα όσα η Κυβέρνησή σας έπραξε αυτόν τον καιρό.\nΔεν έχετε ολοκληρωμένο σχέδιο ούτε για την αντιμετώπιση της πανδημίας ούτε για τον εμβολιασμό. Πολύ περισσότερο, δεν έχετε για το περιεχόμενο των σπουδών. Και είναι πάρα πολύ απλό να δούμε ένα-ένα τα στοιχεία αυτά. Να δούμε ποιο σχολείο θα διαμορφώσει την πολιτιστική ταυτότητα. Ποιο είναι αυτό που σήμερα διαφέρει από το χθεσινό, σε ό,τι αφορά το περιεχόμενο σπουδών; Ποιο είναι αυτό που συνδέει την πορεία της χώρας μας με την ανάπτυξη της επαγγελματικής και τεχνικής εκπαίδευσης, παράλληλα με τις ανθρωπιστικές σπουδές; Πού είναι το σχολείο, όπου μπορεί να υπάρχει ο εθνικός σχεδιασμός της παιδείας μέσα από τους αρμόδιους φορείς, από το Εθνικό Συμβούλιο Παιδείας; Πού είναι το εθνικό απολυτήριο που θα μεταφέρει με ασφάλεια και με αξιοκρατία -και όχι με τον τρόπο που έγινε και τα δύο αυτά χρόνια και που άφησε έξω χιλιάδες παιδιά- τον μαθητή από το Λύκειο στο πανεπιστήμιο; Πού είναι το σχολείο της δημιουργικής απασχόλησης που σήμερα η Ελλάδα έπρεπε να έχει σε όλη τη χώρα πάρα πολλά ολοήμερα σχολεία; Τα πειραματικά και τα πρότυπα, που λέτε ότι αναπτύσσονται, πού αναπτύσσονται; Έπρεπε μαζικά να γίνει προσπάθεια σε κάθε περιοχή να γίνουν φωτεινοί σηματοδότες και να υπάρχουν σήμερα αυτά τα σχολεία, με βάση και τις καινούργιες εξελίξεις. Δεν υπάρχουν. Δεν αρκεί μονάχα να λέτε «ψηφιοποιήσαμε», «δώσαμε ένα κομπιούτερ», «κάναμε μερικές διευθετήσεις». Αυτές είναι φυσιολογικές, θα τις έκανε ο καθένας.\nΕίστε κατώτεροι των περιστάσεων. Πού είναι, ουσιαστικά, το Εθνικό Σύστημα Αξιολόγησης των σχολών καταρχήν και των σχολείων, που θα μπορέσει να σηματοδοτήσει μια αξιολόγηση και των ιδιωτικών εκπαιδευτικών ιδρυμάτων απέξω που βρίσκονται στη χώρα μας, αντί να κάνουμε μια αιώνια σύγκρουση ανάμεσα στα ιδιωτικά κολέγια και στα πανεπιστήμια και σε όλα αυτά, που μέχρι τώρα μένουν άλυτα και αναπαράγουν μια αντιπαράθεση επί τόσα χρόνια μέσα στη Βουλή των Ελλήνων; Εγώ δεν βλέπω καμία τέτοια διαφορά ανάμεσα στη μέχρι τώρα πολιτική και σε αυτά που εσείς κάνετε και που, ουσιαστικά, επιδεινώνετε τα πράγματα.\nΠιστεύω ότι και το μαθησιακό κενό και η ανυπαρξία έρευνας για αυτό το κενό και η υποεκπαίδευση που γίνεται σήμερα και η κακή ενημέρωση των μαθητών για τους εμβολιασμούς και τα θέματα που έχουν σχέση με τη δημιουργική απασχόληση και τον χρόνο που δίνουν τα σχολεία σε αυτήν και η εγκατάλειψη των υποστηρικτικών δομών του εκπαιδευτικού συστήματος βρίσκονται σήμερα σε μια πραγματικότητα που αντιβαίνει στις ανάγκες που έχουμε. Δεν ανταποκρίνονται ούτε στο ελάχιστο.\nΚαι βέβαια, έχουμε και αυτή τη μόνιμη αντιπαράθεση με τους εκπαιδευτικούς. Δεν υπάρχει κανένα πεδίο συνεννόησης, γιατί απλά υπολογίζετε ότι αυτοί που εκφράζουν σήμερα τα όργανα των εκπαιδευτικών είναι κάποιοι κακοί συνδικαλιστές. Δε γίνεται ένας διάλογος ανοικτός για την παιδεία πριν πάρετε οποιαδήποτε μέτρο και το φέρετε εδώ πρόχειρα στη Βουλή. Πόσα νομοσχέδια έχετε φέρει; Πού είναι η περιβόητη πανεπιστημιακή αστυνομία, που σήμερα αλλάζετε πάλι τη διαδικασία -από ό,τι κατάλαβα- σιωπηρά, αλλάζοντας και τον Υπουργό; Αυτές είναι μεταρρυθμίσεις ή είναι μπαλώματα; Αυτό είναι το ερώτημα.\nΚυρία Υπουργέ, όσοι έζησαν από κοντά τη μεγάλη μεταρρύθμιση της δεκαετίας του ‘80 για το δημοκρατικό και αντι-αυταρχικό σχολείο και πανεπιστήμιο, νόμοι που κράτησαν πολλά χρόνια και που έδωσαν μια άλλη διάσταση στην εκπαιδευτική διαδικασία στη χώρα. Όσοι έζησαν από κοντά την καινοτόμα και κόντρα στο ρεύμα αλλαγή της δεκαετίας του ‘90 που παρόλα αυτά έγινε με μεγάλο, επίπονο διάλογο, με συγκρούσεις με διαδικασίες παρότι έμεινε λειψή. Όσοι έζησαν την ώριμη συναινετική και εκσυγχρονιστική παρέμβαση του 2010. Αντιλαμβάνονται το αποσπασματικό και επιλεκτικό και κυρίως το αναποτελεσματικό των κυβερνητικών πρωτοβουλιών. Δεν πάσχουν μόνο ως προς το περιεχόμενο των επιλογών με τις οποίες κατά κανόνα αντιμετωπίζουμε με λανθασμένο τρόπο πραγματικά προβλήματα. Πάσχουν κυρίως ως προς τη διαδικασία διαμόρφωσης και επιβολής τους.\nΌλες οι μεταρρυθμίσεις που προηγήθηκαν βρήκαν αντίσταση σε κεκτημένα. Όλες προχώρησαν μετ’ εμποδίων. Όλες άφησαν ανολοκλήρωτες προσπάθειες και κενά που δεν καλύφθηκαν. Όμως, έσπρωξαν τα πράγματα προς τα εμπρός, γιατί στηρίχθηκαν σε μια προϋπόθεση, τη συναίνεση της εκπαιδευτικής κοινότητας που ήταν η μόνη αρμόδια να υλοποιήσει την όποια μεταρρυθμιστική προσπάθεια. Αλλιώς δεν υπάρχει μεταρρύθμιση, γίνονται απλώς διευθετήσεις αμφίβολης χρησιμότητας που κατά κανόνα δεν εφαρμόζονται.\nΑυτό το μάθημα, δυστυχώς, μια συντηρητική κυβέρνηση δεν μπορεί να το διδαχτεί γιατί είναι έξω από τη φύση της, είναι έξω από τις επιλογές της, και στον τρόπο που αποφασίζει και στον τρόπο που τις υλοποιεί από καθέδρας. Και εδώ βρίσκεται η ειδοποιός διαφορά με την προοδευτική παράταξη. Απέναντι στο συγκεντρωτικό και αυταρχικό μοντέλο διαχείρισης εξουσίας, ένα μοντέλο συμμετοχικής διακυβέρνησης θα έπρεπε στον χώρο της παιδείας να κάνει σήμερα μια επανάσταση.\nΑν πιστεύετε ότι αυτά που μας είπατε προηγουμένως ανταποκρίνονται στις ανάγκες και είναι μια επανάσταση στον χώρο της παιδείας, νομίζω ότι είστε σε λάθος κατεύθυνση. Εμείς σας εγκαλέσαμε για πάρα πολλά ζητήματα που οι Βουλευτές του κινήματός μας έθεσαν τόση ώρα που συζητάμε στη συγκεκριμένη επερώτηση. Εγώ σας λέω ότι χωρίς σχέδιο δεν πάει πουθενά η χώρα.\nΔημήτρης Μπιάγκης: «Με τις πολιτικές της Κυβέρνησης στην Παιδεία δεν καταπολεμάται ο ιός και η εξάπλωσή του αλλά οι ίδιοι οι μαθητές»Κοινοβουλευτική Δραστηριότητα\nΚώστας Σκανδαλίδης: «Λέμε “όχι” στα ημίμετρα και τις ανεφάρμοστες πολιτικές σας, κ. Κεραμέως»Κοινοβουλευτική Δραστηριότητα


Γερμανικές εκλογές: Αβέβαιος ο πολιτικός χάρτης- Υποψήφιοι στη σκιά της Μέρκελ | Ανιχνεύσεις\nΗ «αιώνια καγκελάριος», έδινε μια αίσθηση σταθερότητας και εμπιστοσύνης, την οποία ουδείς εκ των τριών υποψηφίων διαδόχων της μπορεί να υποκαταστήσει, όπως δείχνουν, τουλάχιστον οι δημοσκοπήσεις. Προηγείται βέβαια και μάλιστα σταθερά, ο σοσιαλδημοκράτης Ολαφ Σολτς (SPD) με 26% και ακολουθεί με 21% ο Χριστιανοδημοκράτης Αρμιν Λάσετ (CDU), και ακολουθεί πολύ πίσω και χωρίς ελπίδες, η Πράσινη, Ανναλένα Μπέρμποκ. Είναι φανερό όμως, ότι απουσιάζει ο ισχυρός ηγέτης , γεγονός που διαμορφώνει έναν αβέβαιο πολιτικό χάρτη. «Αυτά τα ποσοστά δείχνουν πρακτικά την εξαφάνιση της έννοιας των μαζικών κομμάτων» γράφει η El Pais. «Τα εκλογικά σύνορα έχουν πλέον ξεθωριάσει και οι δημοσκοπήσεις δείχνουν ότι η επιλογή μεταξύ των δύο υποψηφίων καγκελαρίων είναι ποιος είναι ο λιγότερο κακός», προσθέτει η ισπανική εφημερίδα.\nΌλα τα σενάρια είναι ανοικτά, καθώς παραμένει υψηλό το ποσοστό των αναποφάσιστων- είναι σχεδόν το 1/3 του εκλογικού σώματος, περίπου 20 εκατομμύρια άτομα- και κυρίως δεν έχει ξεκαθαρίσει ακόμη ποια θα είναι τα κόμματα που θα συγκροτήσουν τον νέο κυβερνητικό συνασπισμό. Το μόνο βέβαιο ίσως είναι, ότι για πρώτη φορά από τη δεκαετία του `50 ,η νέα κυβερνητική συμμαχία θα αποτελείται από τρία κόμματα- όλα τα σημερινά κοινοβουλευτικά κόμματα, εκτός από το ακροδεξιό «Εναλλακτική για τη Γερμανία» (AfD), για το οποίο υπάρχει «βέτο» από τις υπόλοιπες πολιτικές δυνάμεις. «Η Γερμανία δεν γνώρισε ποτέ τόσο ανοιχτές σε κάθε αποτέλεσμα, εκλογές», λέει η καθηγήτρια Ευρωπαϊκής Πολιτικής στο Αυστριακό πανεπιστήμιο Ντονάου- Κρεμς, Ούλρικε Γκερότ.\nΣτο αντίπαλο στρατόπεδο, ο Χριστιανοδημοκράτης Αρμιν Λάσετ αγωνίζεται σκληρά να καλύψει το χαμένο έδαφος και να ξανακερδίσει -έστω και την τελευταία στιγμή -τους συντηρητικούς ψηφοφόρους ,που φαίνεται να έχουν γυρίσει την πλάτη στο CDU. Η σκιά της Μέρκελ είναι και εδώ πολύ μεγάλη. Η παρουσία τους προσέλκυσε πολλούς κεντρώους ψηφοφόρους στη Χριστιανοδημοκρατική Ένωση (CDU), οι οποίες είναι πλέον σαφές ότι ήταν δανεικές. Εάν οι δημοσκοπήσεις επαληθευτούν ,το CDU θα λάβει λίγο περισσότερο από το 20% των ψήφων, μια απόλυτη καταστροφή για ένα κόμμα που θεωρούσε ότι δεν θα έπεφτε ποτέ, κάτω από το 30%.\nΤο σίγουρο είναι ότι το CDU βρίσκεται στη δυσκολότερη στιγμή εδώ και δεκαετίες και μπροστά στην απειλή της ήττας, έχουν αρχίσει τα χτυπήματα, κάτω από το… τραπέζι . Ο Χριστιανοδημοκράτης, πρόεδρος της Bundestag, Βόλφγκανγκ Σόιμπλε, δεν δίστασε μάλιστα σήμερα να κατηγορήσει την καγκελάριο Άνγκελα Μέρκελ ως έμμεσα υπεύθυνη για τη δύσκολη κατάσταση του κόμματος, στην προεκλογική εκστρατεία. Σε συνέντευξη του στην εφημερίδα Tagesspiegel , ο Σόιμπλε επέκρινε την Μέρκελ για την απόφασή της να παραιτηθεί τον Οκτώβριο του 2018 από την προεδρία του CDU, αλλά να παραμείνει στη θέση του επικεφαλής της κυβέρνησης μέχρι το τέλος της εκλογικής περιόδου. «Είμαι απόλυτα πεπεισμένος ότι και τα δύο αξιώματα έπρεπε να ανήκουν στο ίδιο πρόσωπο: η προεδρία του κόμματος και η καγκελαρία. Αυτό δεν συμβαίνει σχεδόν εδώ και τρία χρόνια», είπε ο Σόιμπλε στο Tagesspiegel και πρόσθεσε: «Αυτό ήταν πρόβλημα για το κόμμα, ακόμη κι αν δεν ήταν κατανοητό από όλους».\nΟ Σόιμπλε , μπορεί να συνέβαλε να εκλεγεί η Ανγκελα Μέρκελ , Πρόεδρος του CDU το 2000, αλλά στη διάρκεια της καγκελαρίας της υπήρχαν πάντα διαφορές απόψεων μεταξύ των δύο. Διαφωνίες, που άλλοτε ξεσπούσαν δημοσίως και άλλοτε όχι.\nΟΙ διαφωνίες δεν είναι πάντως αυτές, που θα καθορίσουν το αποτέλεσμα των εκλογών. Το κυρίαρχο ,όπως λέει ο καθηγητής Ούβε Γιουν, είναι ότι «οι νέες γενιές ταυτίζονται όλο και λιγότερο με τα δύο μεγάλα κόμματα που ηγήθηκαν της Γερμανίας από το 1949». Εξηγεί μάλιστα ότι «σε αυτήν την προεκλογική εκστρατεία δεν υπήρξε κάποιο μεγάλο, κεντρικό ζήτημα που να πολώνει, όπως συνέβη το 2017 με την μεταναστευτική κρίση και την είσοδο του AfD στην Ομοσπονδιακή Βουλή, άρα το αποτέλεσμα θα κριθεί κυρίως από τα χαρακτηριστικά των υποψηφίων»!